BURNI DANI CRNO-BELIH Tumbaković planira puč u Partizanu\nLjubiša Tumbaković je predsedniku FK Partizan Zoranu Popoviću i njegovom upravnom odboru pomogao da dođu u klub. Sada je shvatio kakvu je grešku napravio i želi vanrednu skupštinu.\nInteresantno je da je Tumbaković bio deo ekipe koja je na poslednjim izborima pomogla sadašnjoj upravi, na čelu sa predsednikom Zoranom Popovićem, direktorom Milošem Vazurom, potpredsednicima Vojislavom Nedićem i Miloradom Vučelićem.\nVeoma brzo je shvatio da njegovo mišljenje neće biti presudno u izboru trenera i igrača, tako da je prvo prestao da dolazi na sastanke, a kasnije i na stadion u Humskoj. Prilikom odlaska poručio je da ne želi više da “učestvuje u zločinu koji se vrši nad Partizanom”.\nIzvor “Blica” iz Partizana kaže da je unutar kluba došlo do podele na političare i sportske radnike.\n- Sadašnja uprava je ušla zahvaljujući političkim vezama i uz podršku važnih sportskih imena iz Humske, a događa se da Partizan nikada nije bio u goroj situaciji. Ima 21 bod manje od Crvene zvezde i igra svoju najlošiju sezonu u poslednje dve decenije, bez obzira na to što je uspeo da izborio mesto u Ligi Evrope. Došlo je do potpune podele gde su sa jedne strane legende kluba i priznata sportska imena, među kojima je i Tumbaković, ali iz prikrajka i Zečević, sa druge strane su Popović, Vazura, Vučelić i ostala ekipa bliska vlasti - kaže izvor “Blica”.\nOn dodaje da Tumbaković u jednom periodu bukvalno nije mogao da dolazi u klub.\n- Tumbaković je sa Žarkom Zečevićem, bivšim generalnim sekretarom, učestvovao u dovođenju dela sadašnje uprave i otuda neki procenjuju da on nema legitimitet ni da ih sada ruši. Međutim, situacija u Partizanu je takva da nije više uopšte pitanje ko je poveo priču da se menja uprava i da li taj ima legitimitet ili ne. Činjenica je da je promena uprave potrebna jer je svima jasno da je klub u velikoj krizi - kaže naš sagovornik.\nZvezdi će biti teže protiv Partizana NEGO PROTIV MILANA Legenda crno-belih veruje u pobedu svog tima, ali zna ko je najveća opasnost u ekipi Dejana Stankovića


Microsoft otvorio novi razvojni centar u Srbiji - IT magazin\nMicrosoft otvorio novi razvojni centar u Srbiji\nOdeljenje Microsofta u Srbiji otvorilo je danas novi razvojni centar, a predstavnici kompanije su potpisali ugovor sa Ministarstvom prosvete, nauke i tehnološkog razvoja o daljoj saradnji i unapređivanju obrazovanja u Srbiji.\nGeneralni direktor Microsofta za Srbiju i Crnu Goru Željko Vujinović kazao je da ugovor sa Ministarstvom predstavlja nastavak angažmana kompanije na poboljšanju obrazovanja u Srbiji i cilja "da učenici unaprede znanja i veštine i doprinesu daljem razvoju društva".\nMicrosoft je završio i projekat za srednjoškolce "Sat kodiranja" (Hour of code) u kome je učestvovalo 69 miliona dece iz celog sveta, a u Srbiji su priliku da nauče programiranje i pisanje programerskih kodova imali učenici 15 škola.\nMinistar omladine i sporta Vanja Udovičić kazao je da Microsoft zapošljava 130 najboljih stručnjaka u Srbiji i da se nada da će nastaviti razvojnu politiku kompanije. On je podsetio da je prosečna starost zaposlenih u toj komapaniji 29 godina.\n"Više od 90 posto zaposlenih u Microsoftu je obrazovanje steklo u Srbiji. Nadam se da će kompanija nastaviti da ceni srpsko obrazovanje", kazao je Udovičić.\nDirektor razvojnog centra Microsofta Dragan Tomić kazao je da su Matematička gimnazija i Istraživački centar Petnica ono najbolje u Srbiji i dodao da će oni koji se odluče za programiranje i nove tehnologije imati "normalan, ali i zabavan život".


Taman se broj novozaraženih spustio na najniži broj u ovoj godini, pojavio se novi problem sa novom školskom godinom, koja je počela pre sedam dana. Uvećava se broj novozaraženih učenika, najmlađih u osnovnim i osmogodišnjim školama, jer ne mogu da se vakcinišu.\nZaraženi učenici nose potom virus u porodicu, roditeljima, rođacima i prijateljima a ponajviše onima koji još nisu vakcinisani. U Milanu ima zaraženih u 37 razreda, u Rimu u pedesetak, u Torinu u sedam sa žarištem u mestu Astiđano gde je 10 dece zarazilo 15 roditelja, zatvorena čitava osnovna škola, u Bolcanu zatvoreno 35 razreda i tako se ređaju razni gradovi duž Apeninskog poluostrva. Deca ispod 12 godina ne mogu biti vakcinisana i neke škole su odmah vratile nastavu na daljinu.\nPozitivni učenici i nastavnici treba da provedu u karantinu sedam dana, potom sledi testiranje starijih od 12 godina i nastavnika koji su vakcinisani, pa preventivni karantin. Nevakcinisani učenici biće u karantinu 12 dana plus test, a nastavnik koji je nosio masku na licu sve vreme nastave i nije bio u bliskom kontaktu sa učenikom koji je otkriven da je pozitivan ne mora da ide u karantin.\nNOVA MERA: U Italiji obavezna zelena propusnica za prevoz\n01. 09. 2021. u 23:52\nU Italiji inače najava da će od 15. oktobra biti uvedeno obavezno posedovanje sanitarnog pasoša (zelene karte) svuda u zatvorenom prostoru i za zaposlene kako u javnim tako i u privatnim preduzećima. Ta odluka podstakla je istinski masovan odaziv na vakcinisanje, a omogućeno je dovoljno vremena da se mogu primiti obe doze vakcine i tako stekne zelena karta za ulazak na posao, ili u bilo koju uslužnu delatnost.\nItalija se spustila istinski na najnižu brojku novozaraženih ove godine. Samo 3.838 na 263.571 urađenih testova i najmanji broj preminulih u septembru, na 26 (12. septembra bilo je 34). I zato je Vlada, uprkos polemikama među raznim političkim polovima, bespogovorna - „Zeleni sertifikat pomaže da se uvećava sloboda kretanja građana a ne da se ograničava“.


Vesti online / Vesti / Ex YU / "Crna Gora u NATO - sjajna vest za Balkan"\nZadovoljan zbog pristupanja CG u NATO: Miroslav Lajčak\n- Skupština Crne Gore upravo je rekla DA pristupanju NATO. Čestitke! Odlična vest za Alijansu i region ZB. Potvrđena politika otvorenih vrata NATO - napisao je Lajčak na svom Tviter nalogu.\nCrnogorski poslanici izglasali su u petak predlog zakona o potvrđivanju Severnoatlantskog ugovora, kojim se obezbeđuju uslovi za pristupanje NATO-u.\n* "Zapalio sam NATO zastavu u samoodbrani! Uradio bih to uvek, na svakom mestu!"\nEX YU "Zapalio sam NATO zastavu u samoodbrani! Uradio bih to uvek, na svakom mestu!"


Konferencija povodom međunarodnog dana nestalih koji se obeležava 30 avgusta, u Prištini, 27. avgusta 2019.\nMeđunarodna zajednica, a posebno domaći političari pitanje nestalih lica ne shvataju ozbiljno, poručili su predstavnici udruženja kidnapovanih i nestalih na Kosovu Bajram Ćerkinaj i Milorad Trifunović, na konferenciji povodom međunarodnog dana nestalih koji se obeležava 30 avgusta. Američki ambasador na Kosovu poručio je da bi pitanje nestalih trebalo da bude jedan od razloga za Kosovo i Srbiju da ubrzaju napredak ka obnavljanju dijaloga.\nPredstavnici Udruženja kidnapovanih i nestalih na Kosovu Bajram Ćerkinaj i Milorad Trifunović poručili su da članovi porodica nestalih nikad neće odustati od potrage za svojim najmilijima i kritikovalidomaće političare da nisu dovoljno aktivni po pitanju rešavanja sudbine još 1653 nestalih lica.\nĆerkinaj i Trifunović koji su i kordinatori Resursnog centra za nestala lica na Kosovu takođe su imali primedbe i na rad kako su istakli međunarodne zajednice.\n"Došli smo do zaključka da međunarodna i lokalna zajednica pitanje nestalih ne shvata ozbiljno. Na Kosovu ništa skriveno nije urađeno, da se ne zna. Na Kosovu nas samo političari drže kao taoce, oni mogu da poguraju ovaj proces i u Beogradu i u Prištini, a i međunarodni predstavnici nam duguju mnogo jer imaju satelitske snimke", rekao je Bajram Ćerkinaj.\n"Imamo nerasvetljene sudbine pogrešno identifikovanih tela, oko 2000 koji su sahranjeni klasičnom identifikacijom, a 90 odsto ljudi je dalo krv. Imamo 300 tela u mrtvačnici, ne znamo šta je sa njima, imamo niz neispitanih lokacija, neke su ispitane, ali smatramo nedovoljno", poručio je Milorad Trifunović, kordinator Udruženja porodica kindapovanih i nestalih Srba.\nBritanski ambasadr na Kosovu Ruri O'Konel rekao je da je na Kosovu bilo oko 6.000 nestalih lica i da je rešeno preko četiri hiljade slučajeva. Međutim i on je imao primedbe na rad političara po pitanju nestalih osoba.\n"Vlade na Balkanu su na samitu u Londonu iskazale svoju posvećenost da neće ovu temu zloupotrebljavati u političke ciljeve. Lako je tokom izbornih kampanja da pokušavamo da se predstavimo kao najveće patriote, ali mislim da je ljudima više muka od toga da političari na takav način predstavljaju stvari. Ono što jeste važnije je da Kosovo i Srbija ne treba da zaborave obećanje dato na londonskom samitu i da reše pitanje svake nestale osobe, ali to će učiniti uvaženi članovi porodica samo ako vi od njih zatražite odgovornost", rekao je Ruri O'Konel.\nI ambasador Sjedinjenih Američkih Država na Kosovu Filip Kosnet smatra da Beograd i Priština moraju još mnogo toga da urade po pitanju nestalih lica i da bi prvi korak trebalo da bude nastavk dijaloga.\n"Ovo bi trebalo da bude jedan od mnogih razloga za Kosovo i Srbiju da ubrzaju napredak ka obnavljanju razgovora o normalizaciji odnosa. Na predstojećim izborima u obe zemlje ohrabrujem stranke i kandidate da iskoriste priliku da glasačima predstave planirane korake kako bi okončali slučajeve nestalih lica. Tražiti pravdu za žrtve iz prošlosti znači izgraditi temelj za mir u budućnosti", poručio je Filip Kosnet.\nNa konferenciji pod sloganom "Šta sa (ne)poronađenima" učestovali su i predstavnici Vlade Kosova, Tužilaštva, EULEKS-a i međunarodnog komiteta crvenog krsta.\nIstaknuto je i da je ove godine na Kosovu pretraženo 19 lokacija i da kako je rečeno nije bilo ozbiljnih rezultata.\nKonferenciju je povodom međunarodnog dana nestalih osoba koji se obeležava 30 avusta organizovao Resursni centar za nestala lica na Kosovu uz podržku UNDP-a i Ambasada SAD i Velike Britanije u Prištini.


Izvor: Capital.ba, 14.Jun.2018, 16:23\nBANJALUKA – Ruska inspekcija do kraja mjeseca stići će u BiH kako bi obavila kontrolu svih registrovanih izvoznika jabuka, a ako prođu provjere, može se očekivati da bude ukinuta zabrana plasmana tog voća na njihovo tržište. Ministar spoljne trgovine i ekonomskih odnosa BiH Mirko Šarović rekao je juče da je ostvaren pomak u pregovorima sa Rusima. – Ruska strana je prije pet dana tražila termine za dolazak i trenutno usaglašavamo datume. U naredne dvije sedmice očekujemo njihov >> Pročitaj celu vest na sajtu Capital.ba << dolazak. U toku je popis zaliha jabuka kod svih izvoznika u Rusiju koje će njihova inspekcija pregledati – kazao je Šarović. Voćari s nestrpljenjem čekaju ukidanje zabrane izvoza voća u Rusiju i nadaju se da će se to dogoditi do septembra, kada počinje nova berba. – Očekujemo svaki dan da dođe inspekcija iz Rusije. Imamo čvrsta obećanja da će sve prepreke biti uklonjene. Više nemamo pravo ni na najmanju grešku. To ne smije učiniti niko u čitavom sistemu jer smo se uvjerili u razmjere štete po cijelo voćarstvo – kazao je predsjednik Udruženja voćara RS Dragoja Dojčinović i dodao da problemi treba da budu riješeni do 15. avgusta kako bi izvoznici imali vremena da s ruskim kupcima ugovore količine jabuke za izvoz. U slučaju da zabrana ne bude ukinuta do nove berbe, Dojčinović ističe da bi to potopilo voćare. – Ova godina je izuzetno rodna u cijeloj Evropi. U slučaju da dogovor bude prolongiran, to bi nas uništilo i imali bismo višemilionske gubitke. Ne bismo znali šta ćemo sa našom jabukom jer je domaćim kupcima ne možemo prodati zbog prekomjernog uvoza – naveo je Dojčinović. Voćari podsjećaju i da je dosadašnja zabrana izvoza jabuke u Rusiju ostavila velike posljedice na ovu granu poljoprivrede i da su zbog toga u debelom minusu. – Ostalo nam je puno voća u hladnjačama koje je bilo planirano za rusko tržište. Trenutno jabuke nedostaje u regionu pa se nadamo da ćemo do početka nove berbe uspjeti koliko-toliko smanjiti zalihe. Međutim, ni to nas neće spasiti od velikih gubitaka – kazao je Dojčinović. Rusija je krajem januara zabranila uvoz jabuke iz BiH jer je bijeljinsko preduzeće “Frukt kompani” pod krinkom domaćih plasiralo ovo voće uvezeno iz Poljske. Na sumnjivoj pošiljci jabuka u Rusiju bilo je navedeno da je proizvođač Nedžad Mujčinović iz Gradačca, a da je fitosanitarni sertifikat za izvoz izdala inspekcija u Brčkom. Kontrolom u Rusiji na pošiljci je pronađena i etiketa na kojoj je navedeno da je to voće u BiH stiglo iz Poljske. Šteta u RS Prema podacima Privredne komore RS, voćari su ove godine do početka zabrane na tržište Rusije plasirali jabuke vrijedne 6,7 miliona maraka. Obim štete pokazuje da je u prva tri mjeseca prošle godine izvezeno jabuke čija je vrijednost bila veća za 8,1 milion maraka ili za 54,7 odsto. Glas Srpske\nBanjaluka -- Ruska inspekcija do kraja meseca stići će u Bosnu i Hercegovinu kako bi obavila kontrolu svih registrovanih izvoznika jabuka...Ako prođu provere, može se očekivati da bude ukinuta zabrana plasmana tog voća na njihovo tržište...Ministar spoljne trgovine i ekonomskih odnosa BiH Mirko...


Njemačka u ratu s predsjednikom ECB-a: Draghi pljačka štediše! – Bankar.me\nNjemačka u ratu s predsjednikom ECB-a: Draghi pljačka štediše!\nMarch 14, 2016 BANKE, Članci, EVROPA, PLANETA, SVE VIJESTI, SVIJET Leave a comment\nTinjajući rat između šefa ECB-a Maria Draghija i Njemačke postao je otvoren u petak nakon što je banka oslobodila bez presedana zalihe municije da zapali vatru ispod hronično slabe inflacije.\nItalijanski centralni bankar, koji je na čelu Evropske centralne banke, prikazan je na naslovnoj stranici uticajnog njemačkog poslovnog dnevnika Handelsblatt sa cigarom na usnama i kako drži novčanicu od 100 račun eura koja gori. List Bild je odluku ECB-a u četvrtak kometirao kao “šokirajuću”, dok su je savezni izvoznici nazvali “katastrofalnom” i “pljačkom štediša.”\nU četvrtak, ECB je dodatno skresao već rekordno niske kamatne stope, takođe navodeći da će pumpati masivne nove iznose u bankarski sistem i, po prvi put, počeće da kupuje korporativne obveznice. Cilj je da se podstakne kreditiranje domaćinstava i kompanija, te da se navedu da troše i investiraju.\nAli, to takođe znači da se polaganje novca u banke više neće isplatiti. Za naciju štediša poput Njemačke, to je ništa manje nego kapitalni grijeh.\nHandelsblatt je ovo nazvao “opasnom igrom Marija Draghija novcem njemačkih štediša” u komentaru koji je ostavio dojam da politika ECB-a vrijeđa Nijemce.\nOn je više lično na meti zbog Nijemaca koji su “utuvili u svoje glave godinama da moraju da štede za odlazak u penziju”, kaže Carsten Kludi, ekonomist u banci M. M. Warburg.\nU zemlji u kojoj stanovništvo brzo stari, i gdje je penzioni sistem ranjiviji na šokove, javne ustanove tradicionalno nude ljudima snažne podsticaje – kroz smanjenje poreza, na primjer – da štede novac.\nOn napominje da je jeftin novac pokretao Nijemce da investiraju u imovinu, povećavajući cijene oštro proteklih godina.\nU isto vrijeme, najveća evropska ekonomija takođe ima koristi od akcije ECB-a. Na kraju krajeva, Draghi je spasio eurozonu 2012. godine i pridobio njemačke velike klijente – ostale evropske zemlje – da sprovedu preko potrebne reforme, rekao je Kludi.\nAli, ove prednosti su manje opipljive nego neposredan uticaj na smanjene kamatne stope za pojedince.\nNjemačka, koja je bila trn u oku visoko zaduženih zemalja poput Grčke i Italije insistiranjem na budžetskoj strogosti, strahuje da ultra-labava monetarna politika ECB-a neće podsticati trome EU ekonomije da sprovede reforme.\nMinistar finansija Wolfgang Schaeuble i šef Bundesbanka Jens Weidmann su u više navrata izrazili svoje sumnje.\nWeidmann je čak otišao toliko daleko da je javno kritikovao politiku ECB-a samo nekoliko dana nakon što je banka pokrenula svoju prvu rundu kvantitativnog popuštanja u januaru prošle godine.\nVodeći ekonomisti: Draghi ulazi u nesigurno područje\nVodeći njemački ekonomisti upozoravaju da Mario Draghi ulazi u vrlo nesigurno područje.\n“Evropska centralna banka posuđuje novac poslovnim bankama po negativnoj stopi od 0,4 posto. To je zabranjena politika subvencija koja gleda kroz prste zombi bankama i državama kojima prijeti bankrot“, kritičan je predsjednik Ifo instituta u Minhenu Hans-Werner Sinn.\nDobro poznati ekonomist Lars Feld napominje da je politika ECB-a sve neefikasnija. “Napominjemo da zemlje kao što su Italija, bez obzira na niske kamatne stope ne sprovode nikakve reforme, nego samo povećavaju svoje troškove.”\nU Zew Institutu smatraju da raste rizik od mjehura na tržištu nekretnina i obveznica, te da je Draghi svojim puškama napao štediše.\nPOJMOVIECB - Evropska Centralna Banka ECB monetarni podsticaj ECB quantitative easing Mario Draghi\nPrevious Istorija BMW grupe: 100 godina fascinacije mobilnošću\nSljedeći Volkswagen otpušta 3.000 radnika u Njemačkoj


Seniorska reprezentativka BiH u košarci Dragana Domuzin napustila Španiju\n17.03.2020 / 14:07 Košarka - Istekao ugovor\nSeniorska reprezentativka BiH u košarci Dragana Domuzin koja je proteklih sedam mjeseci igrala u španskom timu Al-Qaseres, uspjela je da poleti iz Madrida Iberia letom do Zagreba.\nDanas u 12.20 sati devetnaestogodišnju bh. reprezentativku kojoj je istekao ugovor u španjolskom timu, ispratilo je osoblje ambasade Bosne i Hercegovine u Španiji koje se u prethodna dva dana posvetilo njenom problemu.\n- Broj oboljelih u Madridu je trenutno 11.178, jutros je taj broj bio 9.942, a tačno prije sedam dana 1.500. U ponoć su zatvoreni granični prijelazi, u zemlju mogu ući samo kamioni s robom, španski državljani i ljudi koji imaju stalni boravak - kazala je za Fenu ambasadorica Bosne i Hercegovine u Španiji Danka Savić, govoreći o trenutnoj situaciju u zemlji koja je nakon Italije najviše zahvaćena pandemijom COVID-19 uzrokovane virusom SARS-CoV-2.\nSavić je istakla da su predviđanja da će naredni dani biti vrlo teški, tačnije narednih 10-ak dana, a nakon toga se očekuje poboljšanje situacije i konkretni rezultati zbog mjera koje su poduzete prethodnih dana.\nU Španiji je od 14. marta, pojašnjava Savić, donesena mjera o potpunoj restrikciji kretanja, (može se ići samo u samoposlugu, ljekarnu i na posao ako za to ima odobrenje odnosno ako je neophodno da se ide).\nNBA liga bi se mogla nastaviti 31. jula: Većina timova za opciju odigravanja play-offa\nAko samo i jedan igrač bude zaražen, cijeli tim mora biti eliminiran\n20:54 Politika Mitrić napustio SDS i stao uz Mićića\n20:48 BiH Video: Fizički sukob poslanika vlasti i opozicije u NSRS\n20:33 Svijet Izrael naredio vojnu pripravnost za aneksiju dijelova okupirane Zapadne obale


BTC $61.835 -0,43%\nETH $3.790 -2,09%\nXRP $1,09 -0,67%\nEOS $4,46 +0,54%\nDOGE $0,25 +3,46%\nGeneralni direktor pekinškog opštinskog biroa za finansijski rad upozorio je da je prikupljanje sredstava za token ponudu hartija od vrednosti (STO) nezakonito u Pekingu\nGeneralni direktor pekinškog opštinskog biroa za finansijski rad upozorio je da je prikupljanje sredstava za token ponudu hartija od vrednosti (STO) "nezakonita" delatnost, kako izveštava Caijing 1. decembra.\nPekinški opštinski biro za finansijski rad bio je domaćin "Globalnog foruma o upravljanju bogatstvom u 2018. godini", 1. decembra, kada je direktor Huo Xueven, naglasio rizike vezane za prikupljanje sredstava kroz STO:\n"Ja ću upozoriti na opasnost onih koji to propagiraju u Pekingu i nameravaju da emituju STO. Nemojte to raditi u Pekingu. Ako to učinite u Pekingu, bićete privedeni zbog ilegalnih finansijskih aktivnosti."\nProšlog meseca Narodna banka Kine (PBoC) je upozorila na "špekulacije, manipulaciju tržištem i druge nepravilnosti" vezane za finansiranje i investicije u blokčeinu, kako je Cointelegraph izviestio 7. novembra.\nRanije tokom leta, šef međunarodnog odeljenja ,kineske Komisije za regulativu za bankarstvo i osiguranje je primetio da je blokčein tehnologija " korisna inovacija, ali to ne znači da su i kriptovalute", objavio je Cointelegraph 10. jula.\nTajlandska Komisija za hartije od vrednosti i menjačke poslove (SEC) takođe je dovela u pitanje zakonitost STO projekata ove sedmice, ističući da bi STO projekti emitovani na međunarodnim tržištima povezani sa tajlandskim državama prekršili zakon.\nKineska berza u Šenženu lansirala je indeks od 50 blokčein kompanija


Odgušenje odvoda pomoću sajle Odgušenje odvoda pomoću sajle\nOdgušenje odvoda pomoću sajle\nNaše vodoinstalaterske sluge dostupne su u toku cele sedmice, i to 24 sata dnevno, na teritoriji celog Beograda. Odgušavanje kanalizacionih cevi spada u hitne intervencije, i to zbog sprečavanja daljih komplikacija ili odlivanja. Zbog toga je na Vama da nas pozovete čim posumnjate da je do zagušenja došlo, a na nama da se u najkraćem roku pojavimo na Vašoj adresi, i rešimo problem sa cevima.\nOdgušenje odvoda pomoću sajle primenjuje se pri manjim i lakšim zagušenjima. Ukoliko je stepen zagušenja veći, potrebno je uraditi mašinsko odgušivanje uz pomoć čeličnih sajli. Najbolje je prepustiti profesionalnom timu da proceni koliki je stepen zagušenja, i koja će tehnika biti potrebna, pa je naš savet da nas pozovete čim primetite neki od znakova zagušenja (slabo oticanje vode iz slivnika, voda koja se vraća u wc šolju nakon puštanja, zagušena sudopera, itd).\nOdgušenje cevi pomoću sajle je tehnika koju koristimo od samog početka našeg poslovanja. Godine iskustva su pokazale da je mehaničko odgušenje kanalizacije, korišćenjem samo sajle, jedan od najboljih metoda kada su u pitanju jednostavnija i manja zagušenja. Iako ponekad izgleda kao da je problem veći nego što jeste, i da je zagušenje prevelikog intenziteta, može se ispostaviti kako je sajla sasvim dovoljan alat za odgušenje. Ipak, najbolje je prepustiti našem timu vodoinstalatera da procene kolikog je intenziteta zagušenje, kako bi se došlo do najbrže g i najefikasnijeg rešenja.\nZagušenje odvoda ume biti vrlo neprijatna i frustrirajuća situacija, i zato je najbolje na vreme reagovati. Bilo da se radi o ličnom ili poslovnom prostoru, o objektu sa velikom ili malom kvadraturom, ili možda čak i o većem broju zagušenih slivnika – pozovite nas, i mi ćemo u najkraćem roku doći na Vašu adresu kako bismo Vas što pre rešili svih neprijatnosti.\nUkoliko su Vam potrebne informacije o cenama naših usluga, ili pak saveti o tome šta je i kako najbolje uraditi kako bismo cevi održavali čistim i funkcionalnim – molimo Vas, obratite nam se preko kontakta na našem sajtu ili nas pozovite.


Postao/la admin » Čet sij 28, 2016 10:35 am\nislamizirani Vlasi od Gacka haraju po Sarajevu\nPostao/la Smail Aga Cengic » Pet vel 26, 2016 11:32 pm\nmalo o fahri\nPostao/la Smail Aga Cengic » Pet vel 26, 2016 11:43 pm\nScepo je agent KOS-a\nPostao/la Smail Aga Cengic » Sri ožu 09, 2016 6:22 pm\nRadončić je (bio) špijun Beograda\nMustafa Čandić - bivši major Centralne kontraobaveštajne grupe (KOS) JNA\nČandić potvrdio višegodišnje pisanje Oslobođenja: Radončić je (bio) špijun Beograda\nJa nisam bio saradnik, već sam bio taj koji je radio u Kontraobavještajnoj službi za platu - profesionalno i ne bih dao nikome za pravo da me zbog toga blati i ponižava. Međutim, u slučaju Radončić Fahrudina postoji nešto što svakog iole obrazovanog čovjeka dovodi u dilemu, a to je da on krije, i to veoma energično, da je radio za KOS, kaže Čandić\nObjavljeno: 01. okt 2010\nSvaki glas koji građanin Bosne i Hercegovine bude dao Fahrudinu Radončiću glas je za podjelu države, za nazadak na evropskom putu, za neuključenje u NATO i Evropsku uniju, za državu korupcije i bezvlašća. Ovo mnogi govore, ali rijetko ko se usudi reći. Riječ je o čovjeku koji se ne libi da Miroslava Miškovića, svog partnera u pranju para u regionu, Bošnjacima podmeće i predstavlja za uspješnog biznismena. Zašto je tako, najbolje zna Mustafa Čandić, nekadašnji major Jugoslovenske narodne armije, koji je o Radončiću svojevremeno dao izjavu koja potvrđuje višegodišnje napise u Oslobođenju da je crnogorski tajkun na privremenom radu u Sarajevu, bio agent Kontraobavještajne službe, popularnog KOS-a.\nKao pripadnik Centrale kontraobavještajne grupe Ratnog vazduhoplovstva i Protivvazdušne odbrane sa stopostotnom tačnošću želim da istaknem da je današnji vlasnik dnevnog lista Avaz Fahrudin Radončić bio saradnik KOG-a i PVO-a pod pseudonimom Šćepo. Sa njim je saradnju uspostavio kapetan I klase Radujko Nikola (ja sam mu bio pretpostavljeni starješina u centralnom KOG-u negdje u periodu 1984-85. godina dok je još bio pripadnik 1. detašmana u Skoplju) - piše Čandić.\nOn u svojoj pisanoj izjavi objašnjava kako svi saradnici nisu bili istog kvaliteta i da je po značaju, rezultatima i ostvarenjima vršena klasifikacija.\nSaradnik Šćepo je spadao u kategoriju vrhunskih saradnika. Ovo je isticano na svim analizama rada (polugodišnjim i godišnjim), a na kojima su bili prisutni svi pripadnici Centralne kontraobavještajne grupe i sva tri detašmana. Kada se govorilo o saradnicima i rezultatima rada sa njima, nikada se nije baratalo imenima i prezimenima, već samo konspirativnim imenima, odnosno pseudonimima - pojašnjava Čandić.


Ministar Dačić sastao se sa gradonačelnikom japanskog grada Hofu\nPrvi potpredsednik Vlade Republike Srbije i ministar spoljnih poslova Ivica Dačić sastao se danas sa gradonačelnikom japanskog grada Hofu Masato Macurom, koji obavlja i funkciju predsednika Asocijacije gradonačelnika Japana.\nTokom razgovora izraženo je obostrano zadovoljstvo povodom dobrih bilateralnih odnosa Republike Srbije i Japana, koji nastavljaju da idu uzlaznom putanjom, sa tendencijom daljeg unapređenja.\nMinistar Dačić je preneo posebnu zahvalnost zbog odluke grada Hofua da bude grad domaćin ženske i muške odbojkaške reprezentacije Srbije uoči Olimpijskih igara u Tokiju 2020. godine. Izneo je očekivanje da će se saradnja u okviru priprema za letnje Olimpijske igre u Tokiju 2020. znatno unaprediti i zahvalio se na ponudama različitih gradova Japana da budu domaćini našim sportistima.\nU razgovoru je potvrđena obostrana spremnost za dalje unapređenje bilateralnih odnosa i saradnje Republike Srbije i Japana, na ekonomskom, kulturnom, prosvetnom planu, kao i u drugim oblastima od zajedničkog interesa, a gradonačelnik Macura je preneo i želju da se grad Hofu zbratimi sa nekim od gradova u Republici Srbiji.


Vesti online / Vesti / Svet / Ajfelova kula pod staklenim zidom\nDa bi Ajfelova kula bila bezbednija, oko čuvenog simbola francuske prestonice postavljeni su zid od stakla otporan na metke i metalna ograda, a radovi će konačno biti završeni za mesec dana, izjavio je predsednik Društva za korišćenje Ajfelove kule Bernar Godijer.\nPočela izgradnja staklenog zida\nInače, radovi na obezbeđivanju ove pariske znamenitosti u slučaju terorističke pretnje počeli su 2017. godine.\n- Jedan od dva bezbednosna stuba je staklena ograda od 6,5 centimetara debljine - rekao je Godijer prilikom današnjeg obilaska gradilišta zajedno sa novinarima, prenosi francuska televizija BFM.\nPrema njegovim rečima, stakleni zid je "čvrst, otporan na sve udarce i pruža apsolutnu\n* Konte i Makron će se ipak sastati\n* Jelisejska palata: Premijer Italije nije tražio izvinjenje\n* Tenzije na relaciji Italija-Francuska: Ambasador pozvan na raport, Salvini zahteva izvinjenje\nbezbednost" u slučaju ispaljivanja metaka, rekao je Godijer.\nZaštitni zid je, objašnjava on, napravljen u konsultacijama sa policijom kako bi se pronašli najbolji načini da se zagarantuje bezbednost, uključujući eventualne nalete automobilom.\nSa druge dve strane, duž bočnih vrtova koji su od sada deo pojasa oko Ajfelovog tornja, postavljene su metalne ograde.\n- Za ogradu je karakteristično to što ima oblik konstrukcije Ajfelove kule, što je rezultat inspiracije prvobitnim crtežom Gistava Ajfela - rekao je Alen Dima, tehnički direktor Društva za korišćenje Ajfelove kule.\nMetalnu ogradu, visoku 3,24 metra, dizajnirao je austrijski arhitekta Ditmar Fajhtinger, koji je već dizajnirao neke pešačke mostove u Parizu.\nKada prođu kroz ogradu, posetioci će do tornja doći kroz vrt, površine dva hektara, u čijem su sastavu i dva jezera, "što će doživljaj učiniti prijatnijim i romantičnijim", rekao je Godijer, uz napomenu da će ulazak u vrt ostati besplatan.\nGodijer navodi da, i pored radova na obezbeđivanju tornja, broj posetilaca nije smanjen.\nOn se nada da će čuvenu kulu posetiti između šest i sedam miliona ljudi do kraja ove godine.\nObezbeđivanje Ajfelove kule koštalo je oko 35 miliona evra, a inače je deo plana reorganizacije ukupne vrednosti 300 miliona evra, koji uglavnom treba da bude realizovan do Olimpijskih igara 2024. godine.


Delegacija Vlade Zeničko-dobojskog kantona koju su činili ministar za boračka pitanja Fahrudin Čolaković i ministrica za rad, socijalnu politiku i izbjeglice Azra Šabanović, položila je cvijeće na spomen-obilježju šehidima i poginulim borcima u Zavidovićima, gdje je održana centralna svečanost povodom 28. godišnjice formiranja Trećeg korpusa Armije Republike Bosne i Hercegovine i 1. decembra, Dana osnivanja Oružanih snaga Bosne i Hercegovine.\nMinistar Čolaković je kazao da je ovo jedan od najznačajnijih datuma bosanskohercegovačke vojne historije.\n“Trebamo odati počast svima onima koji su tada imali mudrosti i hrabrosti za organizaciju korpusa, zahvaljujući kojima smo ostali nacija. Bitno je napomenuti da Bosna i Hercegovina ni u ovom trenutku nije ostavljena netaknuta. Bosna i Hercegovina i danas trpi napade s istoka i zapada na njen teritorijalni integritet, političku nezavisnost, što se ogleda i u pomoći iznutra. Imamo snage koje potpomognute iznutra pokušavaju narušiti i mir i stabilnost u Bosni i Hercegovini”, izjavio je Čolaković.\n“Sada sam razgovarao s nekoliko boraca koji dobivaju optužnice koje nisu utemeljene, ali mi ćemo pravno stati iza njih i pomoći im da prođu kroz te sudske procese”, rekao je Čolaković.\n-Vršilac dužnosti premijera Mirnes Bašić i predsjedavajući Skupštine Zeničko-dobojskog kantona Ćazim Huskić uputili su čestitku povodom 28. godišnjice formiranja Trećeg korpusa Armije Republike Bosne i Hercegovine. Ističu da je Treći korpus odigrao presudnu ulogu u odbrani srednje Bosne te da je zbog toga 1. decembar 1992. godine izuzetno važan datum u historiji Bosne i Hercegovine.\n– Treći korpus dao je 6.343 šehida i poginulih boraca, 8.144 ranjenih, 277 pripadnika je odlikovano najvećim ratnim priznanjem “Zlatni ljiljan”, 41 “Zlatnom policijskom značkom”, a dvije brigade – 303. i 317. dobile su kolektivno priznanje “Zlatni ljiljan”.\nPrevious Obilježena 15. godišnjica Oružanih snaga Bosne i Hercegovine\nNext Austrijski list o skretanju pogleda Evropljana, iako se nastavlja agresija na Bosnu\n41 stepen Celzijusa – Mostar je danas u podne bio najtopliji grad u regionu\nSa izmjerenih 41 stepen Celzijusa Mostar je danas u podne bio najtopliji grad u regionu. Istovremeno, glavni grad Crne Gore, sa 40 stepeni Celzijusa bio je najtopliji glavni grad u\nTužilaštvo BiH optužilo višegradske četnike i “zaboravilo” obavijestiti javnost\nOptužnica protiv Slavka Aleksića, Riste Lečića i Dušana Sladojevića podignuta 8. decembra. Tužilaštvo Bosne i Hercegovine javnost izvijestilo o svim podignutim optužicama proteklih dana, osim o optužnici protiv četnika iz


MSFI Masterklas kreirana je sa namerom da pomogne u razumevanju MSFI i primene MSFI u vašoj organizaciji. Tokom Masterklasa upoznaćemo vas sa MSFI standardima koristeći praktične primere i problem na koje ste naišli u sopestvenoj praksi i omogućiti vam da primenite MSFI u izradi finansijskih izveštaja.\nMSFI Masterklas obuka je namenjena stručnim licima sa iskustvom u oblasti finansija zaposlenim na poslovima računovodstva, izveštavanja i/ili kontrolinga. Polaznici obuke moraju imati osnovna znanja i iskustvo u oblasti računovodstva kako bi imali koristi od MSFI Masterklas obuke.\nZašto je ova obuka relevantna za vas i vašu organizaciju?\nMSFI Masterklas obuka je relevantna za zaposlene u Službi finansija u preduzećima koja izveštavaju ili, pak, nameravaju da pređu na izveštavanje u skladu sa MSFI.\nPredavači su stručnjaci zaposleni u Sektoru za reviziju preduzeća PwC koji u svom svakodnevnom radu koriste MSFI i pomažu klijentima kako pri prelasku na izveštavanje u skladu sa MSFI tako i u rešavanju složenih pitanja i zahteva pomenutih standarda.\nModuli MSFI Masterklas obuke\nKompletna MSFI Masterklas obuka se sastoji od 8 modula od kojih svaki traje 4 sata, osim Modula br.5 koji se sastoji od dve sesije u trajanju od po 4 sata.\nPolaznici se mogu prijaviti za celu Masterklas obuki ili za pojedinačne module Masterklas obuke u zavisnosti od konkretne potrebe polaznika\nSrpski i engleski


"Ponudit ćemo kauciju za Jovana Divjaka" - Klix.ba\nFondacija "Pravda za BiH"\n"Ponudit ćemo kauciju za Jovana Divjaka"\n7.3.2011. u 16:59\nFondacija "Pravda za BiH" će u narednim danima ponuditi kauciju za Jovana Divjaka kako bi bio pušten iz pritvora, kazala je za BIRN-Justice Report Fadila Memišević, članica ove fondacije.\nMemišević ističe da je Fondaciji "Pravda za BiH", koja je finansirala tužbu BiH protiv Srbije i Crne Gore, ostalo milion i 270 hiljada KM, koje su spremni ponuditi kao kauciju za puštanje Jovana Divjaka iz pritvora.\n"Mi imamo mogućnost da položimo kauciju za Jovana Divjaka. Sada smo predali u Ministarstvu pravde naše normativne akte i očekujmo parafiranje i saglasnosti. Dobili smo već usmenu saglasnost, tako da je to samo pitanje dana. Nadam se da ćemo to uspjeti uraditi do 18. marta. Imam neke naznake da bi Divjak nakon kaucije mogao biti pušten da se vrati u BiH i brani sa slobode", kazala je Memišević.\nMemišević je dodala da ukoliko ne bude prihvaćena kaucija, postoji mogućnost da se sredstva Fondacije "Pravda za BiH" ulože u odbranu generala Divjaka, odnosno angažovanje pravnog stručnjaka iz BiH.\nPenzionisani general Armije BiH uhapšen je 3. marta u Austriji po potjernici koju je za njim raspisala Republika Srbija zbog sumnje da je učestvovao u napadu na kolonu Jugoslovenske narodne armije (JNA) u sarajevskoj ulici Dobrovoljačka, kada je stradalo više osoba.\nSud u Austriji je Divjaku u petak, 4. marta, odredio pritvor koji može trajati narednih 14 dana.\nDivjaka je na prvom pojavljivanju pred sudom zastupao službeni advokat, kazao je Justice Reportu ambasador BiH u Austriji, Haris Hrle.


Tanjug 21. maja 2022. 13:40\nNOVI SAD Kompanija „Dunav osiguranje“ i ove godine je učesnik Međunarodnog poljoprivrednog sajma u Novom Sadu, najznačajnijeg agrobiznis događaja, koji je okupio veliki broj poljoprivrednika iz cele Evrope.\nU sklopu otvaranja manifestacije, učesnike su obišli predsednik Srbije Aleksandar Vučić i predsednik Vlade Mađarske Viktor Orban sa delegacijama dve zemlje.\nTim povodom, predstavnici „Dunav osiguranja“, među kojima su bili predsednica Nadzornog odbora Tatjana Vukić kao i Ivana Soković, predsednica i Miloš Milanović i Bojan Raičević, članovi Izvršnog odbora Kompanije, istakli su važnost osiguranja poljoprivrede za finansijsku stabilnost proizvođača.\nU Dunav osiguranju kažu i da je maj tradicionalno rezervisan za poljoprivrednike i da se kompanija i na Sajmu trudi da proizvođačima objasni korist od te dodatne ekonomske sigurnosti koje im pruža osiguranje.\nNa toj vrsti edukacije radi se već godinama unazad jer je ono u Srbiji zastupljeno u mnogo manjoj meri nego što je to u zemljama Evropske unije, pa njihovi poljjoprivrednici imaju veću finansijsku stabilnosti i mogućnost da kalkulišu i da planiraju svoju poljoprivrednu proizvodnju za nekoliko godina unapred.\n„Zato mi održavamo razne tipove radionica širom Srbije, a ne samo ovde na sajmu poljoprivrede, i upoznajemo poljoprivrednike sa pogodnostima u vreme te kampanje u mesecu maju. Imajući u vidu da smo mi jedino društvo za osiguranje u vlasništvu Republike Srbije želimo dodatno da stimulišemo poljoprivredne proizvođače da se osiguraju, a kako već Ministarstvo poljoprivrede odnosno država daje subvencije u poljoprivrednim proizvođačima od 40 do 70 odsto u zavisnosti od regiona i ugroženosti, kompanija Dunav osiguranje je uvelo i dodatne popuste od 10 pa i više procenata“, istakao je Miloš Milanović, član Izvršnog odbora kompanije Dunav osiguranje.\nU četvrtak 26.maja u 11 časova, u Kongresnom centru Sajma, „Dunav osiguranje“ će održati konferenciju „Izazovi i rešenja u poljoprivredi“, gde će zajedno sa predstavnicima struke i Ministarstva poljoprivrede razgovarati o trendovima i rizicima u poljoprivrednoj proizvodnji.\nUčešće u konferenciji je slobodno za sve zainteresovane, a više detalja može se pronaći i na zvaničnom sajtu kompanije.


Fabrici upoznao Vučića sa Godišnjim izveštajem EK\nŠef delegacije EU u Srbiji, Sem Fabrici, sastao se u četvrtak sa predsednikom Srbije Aleksandrom Vučićem i upoznao ga sa nacrtom Godišnjeg izveštaja, koji bi prema najavama Evropske komisije trebalo da bude objavljen 17. aprila.\nAmbasador Fabrici najavio bi da bi uskoro u Beograd trebalo da dođe visoka predstavnice EU za spoljnu i bezbednosnu politiku, Federika Mogerini, koja će predstaviti Godišnji izveštaj. Za kraj meseca je najavljena i poseta predsednika Evropskog saveta Donalda Tuska u okviru priprema za Samit u Sofiji.\nVučić i ambasador Fabrici su razgovarali i o stanju dijaloga između Beograda i Prištine, koji se vodi pod pokroviteljstvom Evropske unije.\nVučić: Zajednica srpskih opština - bez slobodnih "tumačenja"\nAleksandar Vučić rekao je da danas sa Fabricijem nije do kraja razjasnio da li se Zajednica srpskih opština formira u skladu sa Ustavom Kosova, jer se ne može lako odgovoriti na argumente Beograda.\nVučić je odbacio i tumačenja pojedinaca u Srbiji, koje je nazvao "zastupnicima EU" i koji su, kako je ocenio, pojedine članove implementacionog plana iz Briselskog sporazuma tumačili "onako kako odgovara albanskoj strani ili kako to samo oni vide, a da zaista pojma nemaju".\nOsporio je i pravo kosovskog Ustavnog suda da uopšte ocenjuje i da tvrdi da principi uspostavljanja ZSO nisu usklađeni sa duhom Ustava Kosova. To, ocenio je, predstavlja potpuno rušenje Briselskog sporazuma i implementacionog plana.\n"Apsolutno nigde ne piše da oni imaju pravo da ocenjuju ustavnost akta koji je usvojen u Briselu", rekao je Vučić.\nOn je rekao da najpre obe strane, i Beograd i Priština, moraju da usklade svoje pravne propise s Briselskim sporazumom, a tek onda dolazi potvrda ustavnih sudova o ZSO.\nNavodi, međutim, i da je za uspostavljanje ZSO od ključne važnosti imenovanje članova i početak rada upravljačkog tima, te napominje da je bitno da su u Prištini "vratili poštovanju Briselskog sporazuma".\nVučić je najavio je da će tumačenje dogovorenog biti tema sastanak i sa Mogerini i Tuskom u Beogradu.


vesti - Prolećni upis na kurseve Otvorenog univerziteta! - Otvoreni univerzitet Subotica\nProlećni upis na kurseve Otvorenog univerziteta!\nUkoliko želite da steknete nova znanja ili se prekvalifikujete za drugo zanimanje, iskoristite prolećni upisni rok i upišite neki od kurseva iz ponude Otvorenog univerziteta!\nVeć tokom meseca marta sa radom počinju grupe: Preduztničko računovodstvo, Kuvar/Poslastičar/Pekar i Cvećar. Takođe, u prolećnom upisnom roku, planirano je pokretanje novih grupa na kursu za Šivenje i krojenje kao i na kursu za Frizere.\nPolaznici koji sa uspehom završe osnovni nivo osposobiće se da samostalno koriste mašinu za šivenje i obradu rubova materijala. Naučiće da, u zavisnosti od odevnog predmeta, izaberu odgovarajuću tkaninu, da uzmu meru, izrade i prenesu kroj, kao i da tumače znakove na krojevima. U okviru osnovnog kursa, polaznici će savladati tehniku izrade različitih modela suknji i bluza sa svim potrebnim dodacima. Napredni nivo krojenja i šivenja bazira se na izboru materijala, izradi ili prenošenju krojeva potrebnih za izradu pantalona, haljina i prsluka.\nTakođe u okviru prolećnog upisa svi zainteresovani za kurs za Frizere imaće priliku da se uključe u novu grupu i da savladaju tehnike oblikovanja i negovanja kose. Ono što je najveća prednost našeg kursa je obezbeđena stručna praksa u našem učeničkom salonu uz nadzor stručnog mentora.


Vesti :: Pronađen lek koji ubija sve viruse\nStručnjaci laboratorije Linkoln Instituta u Kembridžu (Masačusets, SAD) napravili su lek DRACO koji leči sve tipove bolesti izazvane virusima - od obične prehlade, gripa, pa do ebole i side.Ovaj lek mogao bi, prema mišljenju stručnjaka, da postane najveće medicinsko otkriće od pojave antibiotika.\nZamislite svet bez virusnih infekcija - prehlade, gripa, denga groznice, pa čak i ebole. Deluje kao nemoguća misija, ali sada zahvaljujući samo jednom leku sva ova oboljenja mogu biti izlečena za samo jedan dan.\n- Još uvek nismo pronašli nijedan virus koji je ostao otporan na ovaj lek - ističe Rajder.\nDr Rajder je zato uključio drugi prirodni proces - apoptozu, u kom zaražene ćelije izvršavaju samoubistvo. Novi lek se smešta u ćelije sa duplim lancem RNK, zaustavlja infekciju i uništava ćeliju kako bi se definitivno rešio virusa. Ono što je najvažnije, zdrave ćelije ostaju netaknute, navedeno je u izveštaju objavljenom u medicinskom žurnalu "PLosOne".\nIzvor: BLIC 12.08.2011.\n12. Avgust 2011. Vesti 0 2070\nkoji viruse draco celije pronadjen virusa rajder virusima vesti bolesti ubija medjutim gripa ovaj sada oboljenja mogu\nTri reči: bolesti izazvane virusima, tipove bolesti izazvane, laboratorije linkoln instituta, strucnjaci laboratorije linkoln, viruse vesti pronadjen\nDve reči: koji ubija\nJedna reč: koji, viruse, draco, celije, pronadjen, virusa, rajder, virusima, vesti, bolesti, ubija, medjutim, gripa, ovaj, sada, oboljenja, mogu


Skupovi podrške protestima u Rusiji u Beogradu i Podgorici\nProtest u Podgorici (Foto: Savo Prelević, RFE)\nBEOGRAD, PODGORICA —\nNekolicina građana protestovalo je u nedelju, 31. januara oko 14 časova na Trgu Republike u Beogradu, kako je navedeno u prijavi skupa, u znak podrške protestima u Rusiji „ protiv političkih represija i državne korupcije“, prenosi Radio Slobodna Evropa (RFE).\nOkupljeni u Beogradu su istakli transparente sa porukama „Putin nije Rusija“, „Građani Rusije smeju da biraju svoju vlast“, „Podrška protestima u Rusiji“.\nPrema rečima jednog od učesnika beogradskog protesta Petera Nikitina, ovaj protest je prijavljen policiji, a broj učesnika nije prelazio pet zbog epidemioloških mera.\nProtest podrške Navaljnom u Beogradu, u okviru globalne akcije, pokušan je i 23. januara ispred Hrama Svetog Save i Ambasade Ruske Federacije u Beogradu, ali je policija sprečila skup sa obrazloženjem da nije prijavljen, kao i da je prema epidemiološkim merama koje su na snazi u Srbiji, zabranjeno okupljanje više od pet ljudi.\nNekoliko okupljenih je tada nešto dalje od ambasade razvilo poruke “Sloboda za Navaljnog”, kojima se širom sveta traži da ruske vlasti oslobode opozicionara, prenosi RFE.\nProtest podrške Navaljnom u Podgorici\nNa podgoričkom Trgu Nezavisnisti, u nedelju 31. januara, po jakoj kiši, okupilo se nekoliko desetina, uglavnom ruskih državljana koji žive u Crnoj Gori u znak podrške ruskom opozicionaru i kritičaru politike Kremlja Alekseju Navaljnom, prenosi RFE.\nOkupljeni su nosili transparente sa porukama „Sloboda za Navaljnog“, „Rusija ubija“, „Tribunal za Putina“ u znak protesta zbog hapšenja ruskog opozicionara.\nProtest u Podgorici (Foto: Savo Prelevic, RFE)\nIstim povodom, 23.januara, grupa ruskih i crnogorskih državljana protestovala je u Herceg Novom i ispred Ambasade Ruske Federacije u Podgorici.


Ožegović: Menjao bih sve golove u sezoni za pobedu u derbiju\nBeta 15. aprila 2018. 14:20\nFudbaler Partizana Ognjen Ožegović rekao je danas da je njegova ekipa imala veliku želju da pobedi u „večitom“ derbiju i da bi menjao sve golove koje je postigao ove sezone za pobedu protiv Crvene zvezde.\nPartizan je juče izgubio na gostovanju od Crvene zvezde sa 1:2, u 157. „večitom“ derbiju i najverovatnije izgubio šampionsku titulu. Crveno-beli su poveli golovima Nemanje Radonjića u 18. i Aleksandra Pešića u 21. minutu, a gol za Partizan postigao je Ognjen Ožegović u petom minutu nadoknade vremena iz jedanaesterca.\n„Loše smo otvorili utakmicu, nismo uspeli da ostvarimo pas igru i Zvezda je presingom na sredini terena iskoristila naše greške. Možda se činilo sa strane da imaju veću želju za pobedom, ali mogu da dam život za svakog igrača da niko nije imao veću želju od nas. Jednostavno splet nesrećnih okolnosti u prvih 20 minuta posle kojih je bilo teško izdići se posle takvog udarca“, rekao je Ožegović za klupski sajt.\nNapadač Partizana rekao je da je drugo poluvreme pokazatelj kako njegova ekipa treba da igra, ali i da su se neredi na tribinama dešavali u trenutku kada je Partizan igrao dobro i pritiskao protivnika i da je bilo mnogo ispresecane igre.\nOžegović je dodao da mu jučerašnji gol ništa ne znači i naveo da juče u nekoliko prilika njegova ekipa nije imala sreću, koju nije ni zaslužila.\n„Dva penala su bila na meni u dva derbija, ali nažalost osim onog u prvom derbiju, ovaj drugi mi ništa ne znači. Zoran Tošić je odlično šutirao, ali sreća nije bila na našoj strani, negde je nismo ni zaslužili. Žao mi je što on nije više igrao jer je iskusan igrač sa mnogo utakmica ovakvog naboja. Sigurno da nam mnogo znači. Istina je da bih menjao sve golove u sezoni za pobedu u derbiju“, rekao je Ožegović.\nPartizan će u sredu igrati na Banovom brdu protiv Čukaričkog, prvu polufinalnu utakmicu Kupa Srbije, u kome brani trofej.\n„Ostaje nam da se okrenemo Kupu, da u nama proradi inat i da pobedimo sve do kraja“, rekao je Ožegović.\nŠtoper Partizana Nemanja Miletić rekao je da je njegova ekipa „samu sebe pobedila“.\n„Nismo ušli u utakmicu kako treba i jednostavno smo svi igrali ispod nivoa, a prvo krećem od sebe. U drugom poluvremenu smo bili bolji, ali je već bilo kasno jer su nas presekla dva gola, a Zvezda je to znala da sačuva. Krivo mi je, ali vreme ne mogu da vratim, a od kuknjave nema ništa. Koliko god da je teško, a teško je, moramo se okrenuti ka Čukaričkom gde jurimo Kup Srbije“, naveo je on.\nSimonović: Teodosić svakog čini 30 odsto boljim\nTeodosić: Još reprezentacija i kraj sezone\nTeodosić: Igraću samo za Srbiju, bez kluba do kraja sezone\nTeodosić stigao na pripreme reprezentacije, bez Kuzmića\nTošić: Derbi je prava šansa da se približimo Zvezdi\nČović vanredno pred medijima u Nišu\nDjordjević: Sve oči uprte u Teodosića, Real nije pustio…\nProširena lista profesionalnih bolesti\nViše od 300 ekstremista ID odbija da se preda\nCentru za socijalni rad u Jagodini dodeljeno novo sanitetsko…


Korona virus pored brojnih kako zdravstvenih i finansijskih problema, doneo je još neke veoma važne zdavstvene probleme koji su izazvani silnim zatvaranjima i ograničavanjem slobode. Ovi rezultati ,,naglašavaju hitnu potrebu za jačanjem zdravstvenih sistema”, posebno u oblasti mentalnog zdravlja, podvlači glavni autor studije.\nSlučajevi depresije i anksioznosti porasli su za više od četvrtine u svetu 2020. godine zbog pandemije Kovid-19, prema studiji objavljenoj u subotu u časopisu The Lancet.\nStudija je prva koja je procenila globalne uticaje pandemije na velike depresivne poremećaje i anksiozne poremećaje, navodeći ih prema starosti, polu i lokaciji u 204 zemlje i teritorije do 2020. godine. Rezultati pokazuju da je od 2020. godine došlo do povećanja slučajeva velikih depresivnih i anksioznih poremećaja za 28% i 26%.


Liga šampiona - Ovo je naša prognoza u procentima, dva izrazita favorita? - Sportske.net\nLiga šampiona - Ovo je naša prognoza u procentima, dva izrazita favorita?\nČini se da su stvari jasne, no, da sačekamo, Englezima teže zbog situacije u PL.\nDe Rosi odlazi iz Rome u Siti, u klupu kod Gvardiole?Liga šampiona - Duća na Ronalda, evropski klasik na Old Trafordu! (ŽREB)Liga šampiona - Duća na Ronalda, evropski klasik na Old Trafordu! (ŽREB)Liga šampiona - Duća na Ronalda, evropski klasik na Old Trafordu! (ŽREB)Liga šampiona - Duća na Ronalda, evropski klasik na Old Trafordu! (ŽREB)\nIsčekivali smo žreb, stiče se utisak da nema nijednog izrazitog derbija, klasik je svakako Barselona vs Junajteda, ali čini se da su Katalonci favoriti u tom duelu.\nOvo su naše procene šansi u svim duelima četvrtfinala:\nAjaks - Juventus 20:80\nČini se da su šanse Holanđana prilično male, Juventus je mnogo iskusniji, drugo i kvalitetniji od Reala, plus generalno njima igra Holanđana odgovara. Sad, da li je Ajaks spreman da napravi podvig, teško je reći, prvi meč je u Amsterdamu, sigurno je da posle onoga sa Atletikom, Juve može da nadoknadi svaku prednost, mada sa druge strane Ajaks svakako neće napasti ni pred svojim navijačima.\nTotenhem - Mančester Siti 30:70\nNeće biti tako lako Gvardioli, mora da vodi računa u borbi za titulu, a i Totenhem će biti jači za Dele Alija. Svakako da je pritisak na "Građanima", međutim oni su kvalitetnija ekipa od Poketinovog tima, videćemo šta će se desiti u ovom engleskom obračunu, ali bi ipak bilo prilično veliko iznenađenje da Siti bude zaustavljen.\nLiverpul - Porto 65:35\nLiverpul jeste bolji tim, ali i oni gledaju ka PL, svaka utakmica je odlučujuća, Portugalci su nezgodni, sigurno da umeju da se brane, tradicionalno dobro igraju protiv timova iz Engleske, mada i oni vode bitku sa Benfikom za titulu. Ipak, lakše je pobeđivati u prvenstvu Portugala, nego u Engleskoj, na kraju krajeva manje je mečeva, Porto će biti svežiji u aprilu od Redsa.\nBarselona - Mančester Junajted 80:20\nUz sve pohvale Solskjeru, čini se da je Barsa preveliki zalogaj, jednostavno u ovom trenutku je malo verovatno da njegov tim može da parira tako jakom rivalu. Protiv Parižana su imali dosta sreće, iskreno teško je zamisliti odbranu "Đavola" protiv Mesija i Suareza. Plus, Barsa, kao i Juve, imao čistu situaciju u prvenstvu pa može manje-više da bude bezbrižna i odmara ključne igrače.\nDakle, naša prognoza polufinala bi bila Juventus vs Siti, Liverpul vs Barselona, posle toga je zaista sve moguće, mada ponavljamo, španski i italijanski prvak mnogo svežiji dočekuju završnicu...\nDžabe Bejl, Totenhem neće napraviti ništa, razlog je Kejn?!


Druga reflektivna radionica i sastanak projekta TeRRIFICA – CPN\nDruga reflektivna radionica i sastanak projekta TeRRIFICA\n18.07.2019 30.07.2019 | Aktivnosti\nCentar za promociju nauke organizovao je drugu reflektivnu radionicu, kao i radni sastanak projekta TeRRIFICA 10., 11. i 12. jula 2019. godine u Beogradu.\nPrvi dan reflektivne radionice projekta TeRRIFICA održan je 10. jula u prostorijama Narodne skupštine Republike Srbije, paralelno sa događajem Science meets Parliaments. Na radionici je učestvovalo četrdesetak predstavnika različitih sektora (državne uprave, organizacija civilnog društva, privrede i naučne zajednice) iz šest zemalja, koje su članice projekta. Tema druge reflektivne radionice je bila utvrđivanje ključnih indikatora performansi projekta, kako na lokalnom, tako i na globalnom nivou. Dodatno, predstavnici pilot regija TeRRIFICA projekta su imali priliku da svoje aktivnosti predstave širem auditorijumu u Narodnoj skupštini Republike Srbije, kroz tri paralelne panel diskusije. Objedinjene teme su ovih diskusija su bile voda, vazduh i poljoprivreda, u kontekstu klimatskih promena.\nDrugi dan reflektivne radionice održan je u prostorijama Centra za promociju nauke, kada je fokus bio na određivanju relevantnih MoRRI indikatora koji se mogu lokalno primeniti u pilot regijama TeRRIFICA projekta.\nNakon radionice, usledio je i sastanak projekta na kome su predstavnici partnerskih institucija predstavili dosadašnji rad na projektu, čiji je fokus bio na identifikaciji primera dobre prakse iz domena mitigacije i adaptacije na klimatske promene, kao i na razvoju crowd-mapping alata, za koji se očekuje da bude dostupan javnosti od septembra 2019. godine.\nProjekat TeRRIFICA finansira Evropska unija iz okvira Horizont 2020. Koordinator projekta je WILA Bonn iz Nemačke, a pored CPN-a, partneri na projektu su Univerzitet Rajn-Val i Univerzitet u Fehti iz Nemačke, kao i udruženje ”Obrazovanje za održivi razvoj” iz Belorusije, Univerzitet „Adam Mikjevič“ iz Poljske, organizacija Science Citoyennes iz Fransuske i Asocijacija katalonskih državnih univerziteta iz Španije. Projekat je počeo januara 2019. godine i trajaće tri ipo godine.


„Sa uznemirenjem konstatujemo da je došlo do eskalacije napetosti na Kosovu koja je isprovocirana neodgovornom postupcima vlasti kosovskih Albanca. Počev od 20. septembra Priština praktično onemogućava saobraćaj između naselja na Kosovu naseljenih pretežno srpskim stanovništvom i centralne Srbije. Koncentrišu se policijske snage, dovode se specijalne snage, oklopna vozila i teško naoružanje. Civili su izloženi nasilju, ima i povređenih. Nekoliko ljudi je hospitalizovano“, navela je Zaharova u saopštenju.\n„To, konkretno, znači još jedan talas progona Srba iz pokrajine“, navodi portparolka ruskog Ministarstva.\nPri tome, dodala je Zaharova, postupci prištinskih stratega ne nailaze na odgovarajući ocenu i odgovor ni iz Brisela, koji je ovlašćen da pomogne u potrazi rešenja između Beograda i Prištine putem pregovora, ni iz Vašingtona prema čijim se stavovima upravljaju.


Dionis Fest u Mladenovcu - vino.rs\nponedeljak, 27 maj 2019 10:56\nU subotu, celodnevni program kreće u podne izložbom oldtajmera u centru Mladenovca, dok su u isto vreme, u Galeriji Foaje - Centra za kulturu i turizam planirana stručna predavanja i enološke radionice. U atrijumu Fontane u centru Mladenovca, od podneva do kasnih večernjih sati, trajaće izložba i degustacija vina gde se očekuje veliki broj izlagača, proizvođača vina, rakije, hrane, kao i opreme za vinarije i destilerije. U međuvremenu, u 13 časova počinje festival vitezova a u 15 časova balonijada – kao sastavni deo ovogodišnjeg Dionis Festa.\nOvaj festival u čast grožđa, vina i vinske kulture, zamišljen je kao spoj tradicionalnog i modernog, gde će posetioci moći da se upoznaju sa umećem proizvodnje i biti u prilici da degustiraju najkvalitetnija vina sa ovih prostora, a niz atraktivnih propratnih manifestacija tu su da događaju daju poseban sjaj.\nOrganizator ovog festivala je mladenovački Centar za kulturu i turizam, u saradnji sa Vinskim putevima Srbije i pod pokroviteljstvom Gradske opštine Mladenovac, sa idejom da razvije manifestaciju izuzetnog turističkog potencijala, na kojoj se očekuje veliki broj izlagača i posetilaca.


Potpisan protokol o granici Crne Gore, BiH i Srbije | MTELCG\nPotpisan protokol o granici Crne Gore, BiH i Srbije\n"Potpisivanje protokola je zalog za buduće generacije država potpisnica, da se njihovi građani u skladu s međunarodnim pravom slobodno kreću, ceneći mir kao vrhnusko dostignuće", kazao je Osmanović, ocjenivši da je protokol potpisan i radi punopravnog članstva u EU.\nOn je naveo da sve zemlje Balkana, koje priželjkuju članstvo, moraju da se obavežu na prevladavanje nasleđa prošlosti, postizanja pomirenja i rešavanja otvorenih pitanja, naročito graničnih sporova.\n"Uvjeren sam da će se ovaj protokal, čije je zaključivanje logičan sled, uskoro implementirati i doprineti jačanju prijateljskih odnosa država članica", rekao je Osmanović, prenijele su agencije.\nPejanović je izrazio zadovoljstvo potpisivanjem protokola tromeđne tačke BiH, Crne Gore i Srbije, ocjenjujući da je on potvrda kvalitetnih susjedskih odnosa.\n"Šaljemo još jednu dobru poruku da zemlje Zapadnog Balkana mogu samostalno da rješavaju ovakve dileme, sopstvenim kapacitetima. Tromeđna granična oznaka će biti postavljena, a oblik i dimenzije usaglasili su stručnjaci sve tri potpisnice protokola", kazao je Pejanović.\n"Doprinijeće stabilizaciji, poštovanju teritorijalnog suvereniteta i integriteta. Verujem da će potpisivanje današnjeg protokola dodatno podstaći za rješavanje drugih sporova i jačati naše bratske, dobrosusjedske odnose i saradnju", istakao je Pejanović.\n"Svi smo zajedno prepoznali da sva pitanja zahtijevaju ovakav pristup rješavanja. Ovakvim činovima ćemo stvoriti preduslov za jednu mnogo kvalitetniju zajedničku saradnju", rekao je Odalović, dodavši da su svi na dobitku.


FK Inđija » Brana Ilić – Da živimo normalno\nBrana Ilić – Da živimo normalno\nVeć poznate okolnosti u ovom trenutku su primorale nadležne da ograniče sve aktivnosti vezane za sport.\nTako su i fudbaleri Inđije na prinudnom odmoru u svojim kućama i stanovima, a među njima je i sadašnji kapiten tima Brana ilić. O problemu koji je njega i klupske kolege zatekao govori nam ovaj vrlo iskusni igrač,\n“Sve nas je zatekla ova situacija, ali morali smo da se adaptiramo na nju brzo. Mislim da trenutno nije nikom toliko do fudbala jer smo svi zauzeti brigom o svojim najbližima, uglavnom roditeljima. Treniramo koliko nam to uslovi dozvoljavaju jer smo ograniceni na kuću, mada sam kroz priču sa saigračima video da svi održavaju formu svaki dan. Tako da je reakcija svih bila pozitivna. U zadnje vreme je malo teže zbog novih mera, ali verujem da će se svi potruditi da ostanu u treningu. Mislim da je neophodno da se pridržavamo svega što govore nadležni i da ostanemo kod kuće kako bi sve ovo prošlo brže i počeli ponovo da živimo normalno i igramo fudbal“.\nNagoveštaja kada će se sve ovo završiti još uvek nema ni u naznakama. Da verovatno neće kratko trajati nagoveštava i odlaganje Olimpijskih igrara u Japanu za 2021.godinu.\ntrening, fudbaler, kuća, inđija, kapiten, brana ilić\nMiloje Preković – “Da se vratimo normalnim aktivnostima”


Obnovljen jedini vrtić u Aleksandrovcu - Novak Djokovic Foundation\nVesti\tDogađaji Obnovljen jedini vrtić u Aleksandr...\nby NDFAdmin, Objavljeno 17. окт 2018.\nFondacija Novak Đoković uložila više od 7,2 miliona dinara u adaptaciju vrtića u Aleksandrovcu\nNakon višedecenijskog rada sa decom, rekonstruisan je centralni objekat Predškolske ustanove „Naša radost“ u Aleksandrovcu. Fondacija Novak Đoković uložila je 7.215.700,00 dinara u adaptaciju i obnovu jedinog vrtića u ovom gradu, koji trenutno pohađa više od 400 dece.\n„PU „Naša radost“ ima višedecinsjku tradiciju rada sa decom. Prepoznali smo važnost projekta, jer je ovo jedini vrtić u Aleksandrovcu, u kome boravi više od 400 dece. Do sada smo rekonstuisali ili izgradili 41 predškolsku ustanovu u Srbiji i na taj način pomogli više od 22.000 mališana i blizu 1.600 vaspitača. Cilj Fondacije je da najmlađima pružimo optimalne uslove za rast i razvoj, a našoj zajednici sada se pridružuju i predškolci iz ovog grada“, kaže Janić.\n„Poslednjih godina ulažemo maksimalne napore kako bi roditeljima čija se deca nalaze u Predškolskoj ustanovi „Naša radost“olakšali roditeljstvo. Činimo mnogo da naši predškolci odrastaju zdravo i bezbrižno. Ovom prilikom se zahvaljujemo svima koji su pomogli u obnovi vrtića, a posebno Fondaciji Novak Đoković, čija je donacija od neprocenjive vrednosti u realizaciji ovog projekta. Nadamo se da će ovakvih inicijativa biti i u narednom periodu“, naveo je Stajkovac.\nZahvalnost Fondaciji iskazala je i Daliborka Simić, direktorka PU „Naša radost“, dodajući da je adaptacijom objekta ostvaren zajednički cilj, odnosno stvaranje boljih uslova za vaspitno-obrazovni rad.


BOTANIČKA BAŠTA U NOVOM SADU: Posle 50 godina kreće se u realizaciju prirodne oaze | (Vesti - 18.05.2022) Novi Sad\n18.05.2022 u 20:01h\nIzvor: nsuzivo.rs / Fotografija: Ilustracija/ Pixabay.com\nBOTANIČKA BAŠTA U NOVOM SADU: Posle 50 godina kreće se u realizaciju prirodne oaze\nKada se pre pola veka govorilo da Novi Sad treba da ima svoju botaničku baštu, bila je određena čak i njena lokacija, a to je Podgrađe Petrovaradinske tvrđave kod Lovotursa. Tada je i Matica srpska bila uključena u projekat zajedno sa Prirodno-matematičkim fakultetom.\nPre godinu dana, u maju 2021. godine ova ideja se našla i na sednici Skupštine grada.\n– Stari urbanistički projekat nije odgovarao potrebama prave urbanističke bašte, a ovaj projekat je sada po ugledu na Jevremovac, na ono što prava botanička bašta treba da sadrži. To je više naučno-istraživačka površina, nego park – rekla je Mira Radenović, članica Gradskog veća za imovinu i imovinsko-pravne poslove, zaštitu životne sredine, održivi razvoj i energetsku efikasnost.\nOvaj projekat će ići pred Skupštinu i na javni uvid, gde će detaljnije biti prikazan. Na projektu je prikazano gde će se naći zone četinara, ruža, autohtonih vrsta, lekovito bilje, staklenik, letnja učionica, dva jezera, kao i japanski vrt.\n– Japanski vrt je uvek u sklopu botaničkih bašta, gde se pokazuje japanska kultura bonsai drveća. Svetski koncepti podrazumevaju taj deo koji se izdvaja za biljke koje su specifične za Japan i to je uvek turistička atrakcija – dodala je članica Gradskog veća.\nPovršina botaničke bašte, koja je planirana još pre 50 godina, iznosiće četiri hektara, a očekuje se da će do kraja godine u potpunosti biti završen projekat i dokumentacija, pa se planiranje gradnje očekuje u 2023. godini. Izgradnja bi trajala dve do tri godine, u zavisnosti od komplikovanosti jezera i staklenika. Sama izgradnja nije problematična koliko će biti sadnja biljaka, potreba da se te biljke razviju i da to bude prava botanička bašta.\n– Sve radimo zajedno sa evropskim partnerima, između ostalog sa partnerima iz Turske, jer oni u isto vreme kada i mi rade botaničku baštu u jednom od svojih gradova. Praksa pokazuje da je najbolje da bašta bude hibridno preduzeće, odnosno delom da upravlja fakultet, a delom lokalna samouprava. Jevremovac se razvija iz četiri izvora – kaže Radenović.\nProjektant predlaže energetski efikasno rešenje, sa mnogo solarnih panela, toplotnih pumpi vazduh-vazduh, jer je bušenje zabranjeno pošto je reč o Petrovaradinskoj tvrđavi. U radnoj grupi se nalazi Prirodno-matematički fakultet, koji se bavi rasporedom biljaka, Poljoprivredni fakultet, i Fakultet tehničkih nauka, koji se bavi tehničkim rešenjima.\n– To će biti i centar za obrazovanje studenata, gde će oni imati svoje učionice i amfiteatar, koji će biti dostupan i svim organizacijama koje budu želele da tu prave svoje događaj – navela je Radenović\nPovezane teme botanička bašta botanika japanski park mira radenović petrovaradinska tvrđava\nNije lose, to ce biti jedino mesto na kojem ce Novosadjani moci da svojoj deci pokazu zive biljke i jedino zelenilo.\nNe to neće biti jedino mesto na kojem će novosađani moći da pokažu deci žive bilje i zelenilo. Decu će moći da odvedu i na selo kod baba i deda, ako se njihovim roditeljama beton već ne sviđa a u isto vreme kukaju kako nema parkinga i skupe cene nekretnina koje uglavnom i nemaju podzemni parking (da imaju bile bi još skuplje).


USTAV RS: Ustavni amandmani moraju dobiti pozitivno mišljenje Venecijanske komisije, jer se bez toga neće ići u dalju proceduru usvajanja\nMinistarka pravde Nela Kuburović razgovarala je sa ekspertom Venecijanske komisije Džejmsom Hamiltonom o predstojećim izmenama Ustava Republike Srbije ("Sl. glasnik RS", br. 98/2006 - dalje: Ustav) u oblasti pravosuđa.\nKuburović je tom prilikom istakla da se jedna od najvažnijih reformi u procesu evrointegracija odnosi na promene Ustava u oblasti pravosuđa, čiji je cilj jačanje nezavisnosti pravosuđa.\nBitno je da ustavni amandmani dobiju pozitivno mišljenje Venecijanske komisije, navela je Kuburović i dodala da bez toga neće ići u dalju proceduru usvajanja.\nHamilton je ukazao da je Venecijanska komisija veoma praktična i da se bavi konkretnim problemima u konkretnim zemljama, a da se u svakom slučaju sva rešenja moraju kretati u okviru evropskih standarda, koje je utvrdila ta komisija.\nPomoćnik ministra pravde i šef pregovaračke grupe za Poglavlje 23 Čedomir Backović preneo je da je u proteklih nekoliko meseci Ministarstvo pravde u saradnji sa Kancelarijom Vlade za saradnju sa civilnim društvom organizovalo niz okruglih stolova u okviru javne debate, na kojima su predstavnici stručne javnosti i nevladinog sektora imali prilike da iznesu mišljenja šta bi i kako trebalo da bude promenjeno u Ustavu kada je pravosuđe u pitanju.\nOn je dodao da će Ministarstvo pravde pošto bude završilo izradu konačnog predloga izmena Ustava taj tekst poslati Venecijanskoj komisiji na mišljenje i da će o tom predlogu takođe biti otvorena javna rasprava.\nKonsultacije oko izmene ustavnih odredbi krenule su u maju pozivom ministarstva pravde svim zainteresovanima da pošalju svoje pisane predloge, a od septembra je održano i više javnih skupova na kojima su učesnici mogli da iznesu svoje viđenje i predloge izmena ustava.\nNakon šestomesečnih konsultacija oko izmena Ustava, sada je u toku faza sumiranja svih predloga i izrade Nacrta.\nPredlog će potom biti upućen na javnu raspravu kao i na mišljenje Venecijanskoj komisiji, bez čijeg se pozitivnog mišljenja ne može ići u dalju proceduru usvajanja promena najvišeg akta u državi.\nIzvor: Vebsajt Blic, 29.11.2017.


JUKOM o presudi Davidoviću: Vetar u leđa desničarskim organizacijama | Novosadski informativni portal 021\nVasić je za Betu rekla da odluka Apelacionog suda u Novom Sadu može biti "svojevrstan vetar u leđa desničarskim organizacijama i aktivistima za takve i slične akcije u budućnosti".\n"Jedino jasan i kategoričan odgovor svih nadležnih državnih organa da neonacistički i fašistički pokreti neće biti tolerisani, može stati na put delovanju ovakvih grupa i pojedinaca i poslati poruku građanima Srbije protiv čijih prava je njihovo delovanje usmereno da će ih država zaštiti", rekla je Vasić.\n"I laiku je jasno je da se ne može poistovećivati prekršajna kazna i krivično delo. Zato sada oni koji su ovakvu presudu doneli, moraju ozbiljno da razmisle kakvu su poruku poslali i domaćoj i međunarodnoj javnosti. Takođe, trebalo bi da se zapitaju i da li su time postali direktno saučesnici u daljem raspirivanju nacionalne i verske mržnje", istakao je on u saopštenju LSV.\nKako je upozorio, od ranije je poznato da ovakve presude, odnosno nekažnjavanje počinilaca samo ohrabruje one koji su činili krivična dela da ih čine još više, a one koji nisu - uverava da je to legalan metod odnosa prema neistomišljenicima. "Ako ne postoji kazna za okupljanje fašista i napad na antifašističku kolonu i razbijanje glava antifašistima, to znači da je takvo ponašanje dozvoljeno", istakao je Čanak.\n"Reč je o preporuci Saveta Evrope od pre nekoliko godina o 'ne bis in idem' institutu koji se sada tretira drugačije u odnosu na raniji period. Ta preporuka je i da u sličnim slučajevima tužioci odustaju od gonjenja po drugom osnovu. Može se postaviti pitanje zašto je tužilac ranije išao na prekršajni postupak umesto na krivični postupak, ali to je sasvim druga tema", ocenio je Prelević.\nPotpredsednica Vlade Srbije Zorana Mihajlović rekla je da oslobađajuća presuda vođi zabranjene organizacije "Nacionalni stroj" Gorana Davidovića šalje lošu poruku da nasilje i mržnja prolazi nekažnjeno.\n"Srbija neće biti sigurna kuća za fašiste, niti za bilo koga ko želi da građane deli po bilo kojoj osnovi, bilo da je u pitanju nacionalna pripadnost, boja kože ili veroispovest, ili da to koristi kao povod za nasilje", rekla je Mihajlović.


Kreditna linija za Bor od 2,5 miliona evra - Bor GRAD INFO\nKreditna linija za Bor od 2,5 miliona evra\nurednik\t јул 14, 2010 300 0\nAutor: J. B. K., Danas\nBor – Zahvaljujući projektu „Regionalni razvoj Bora“, koji se realizuje u saradnji Vlade Srbije i Svetske banke, obezbeđena su sredstva za namenske kredite za likvidnost, nabavku opreme i osnovnih sredstava a biće dostupna u novootvorenoj kancelariji „Oportjuniti banke“ u Zaječaru.\nOvaj projekat treba da poboljša socijalnu sliku kroz podsticaj samozapošljavanja i pomoći poljoprivrednim gazdinstvima, preduzetnicima i malim i srednjim preduzećima sprovodiće Oportjuniti banka koja je saopštila da je obezbedila kreditnu liniju od 2,5 miliona evra. Ova sredstva su namenjena razvoju i unapređenju poslovanja malih i srednjih preduzeća koja su se izdvojila iz Rudarsko topioničarskog basena Bor, kao i malih seoskih gazdinstava i mikro i malih preduzeća u opštinama Bor i Majdanpek.\nU pitanju su sredstva opredeljena za namenske kredite za nabavku opreme i osnovnih sredstava, likvidnost, pri čemu je za mikro kredite iznos do 10 hiljada evra, a za mala i srednja preduzeća do 50 hiljada evra, uz rok otplate od tri do 36 meseci. Projektom „Regionalni razvoj Bora“ region Bora kao jedan od najnerazvijenijih u Srbiji dobija značajnu pomoć, a nadležni u „Oportjuniti banci“ najavljuju da će njihovi predstavnici biti stalno prisutni u Boru i Majdanpeku i obavljati sve bankarske poslove kako bi stanovnici ova dva rudarska grada bili informisani o ponudi banke. S obzirom da stručni savetnici Oportjuniti banke rade na principu direktnog, partnerskog odnosa sa klijentima i uz analizu projekta i poslovnog plana smanjuju rizik na minimum, to omogućava pouzdanu procenu uspešnosti poslovnog projekta.


“Harley-Davidson” prebacuje deo proizvodnje van SAD zbog novih EU taksi\nAmerički proizvođač motora “Harley-Davidson” prebaciće proizvodnju svojih motora namenjenih za izvoz van SAD da bi izbegao evropske uvozne takse, koje je Brisel uveo kao uzvratnu meru na američke namete na čelik i aluminijum.\nU saopštenju kompanija iz Milvokija u američkoj severnoj državi Viskonsin, izrazila je žaljenje što su takse porasle sa šest odsto na 31 odsto na njene motore koji ulaze na evropsko tržište čime se povećava prosečna pojedinačna cena vozila za 2.200 dolara.\nGrupa kojoj je EU drugo po veličini tržište iza SAD-a sa 40.000 motora prodatih prošle godine navela je da ne želi da prebaci to povećanje cena na svoje kupce.\nZbog toga grupa se opredelila da prebaci proizvodnju motora namenjenih Evropskoj uniji u međunarodne fabrike i da ih ne proizvodi u SAD-u d bi se izbegao teret carinskih nameta, prenosi N1.\nKompanija će apsorbovati znatan deo troškova koje procenjuje da će biti oko 30 do 45 miliona dolara do kraja godine.\n"Harley-Davidson i dalje je čvrsto posvećen proizvodnji baziranoj u SAD koju cene korisnici širom sveta. Povećanje međunarodne proizvodnje da se olakša teret taksi EU nije nešto što kompanija želi, ali to predstavlja jedinu održivu opciju da učini svoje motocikle pristupačnim kupcima u EU i održivo poslovanje u Evropi, Evropa je kritično tržište za Harley-Davidson", navodi se u saopštenju.\nKompanija je navela da bi prebacivanje proizvodnje iz SAD do međunarodnih pogona moglo da traje najmanje devet do 18 meseci.\nEU je od 22. juna uvela taksu od 25 odsto na niz američkih proizvoda od putera od kikirikija, do burbona, farmerki i motocikala, kao odgovor na to što su SAD uvele takse od 25 odsto na čelik i 10 odsto na aluminijum iz Evropske unije.\nEU uvela takse na američku robu vrednu 3,4 milijarde dolara, Tramp najavljuje nove carine


Prosječna zarada u januaru 490 eura - Vijesti | Radio Televizija Budva - Budva Crna Gora\nRadio Budva Live: Camila Cabello - Shameless\nProsječna zarada bez poreza i doprinosa u januaru je, prema podacima Monstata, iznosila 490 eura i bila je 1,7 odsto veća u odnosu na isti mjesec prošle godine.\nProsječna zarada bez poreza i doprinosa u januaru je u odnosu na prosječnu neto zaradu u prošloj godini porasla 2,1 odsto, pokazuju podaci Monstata.\nU odnosu na decembar, neto zarada je u januaru porasla neznatno.\n„Ako se ima u vidu da su potrošačke cijene u januaru, u odnosu na decembar, pale 0,9 odsto, proizilazi da su realne neto zarade u istom periodu porasle 1,1 odsto“, navodi se u saopštenju Monstata.\nProsječna bruto zarada u januaru je iznosila 739 eura.\nProsječne zarade bez poreza i doprinosa u januaru su u odnosu na decembar porasle u sektorima poljoprivrede, šumarstva i ribarstva 19,8 odsto, poslovanja sa nekretninama 12,1 odsto, vađenja ruda i kamena 4,1 odsto, stručne, naučne i tehničke djelatnosti 4,1 odsto, snabdijevanja vodom, upravljanje otpadnim vodama, kontrola procesa uklanjanja otpada i slične aktivnosti četiri odsto.\nRast zarade je zabilježen i kod snabdijevanja električnom energijom, gasom, parom i klimatizacija tri odsto, ostalih uslužnih djelatnosti 2,9 odsto, prerađivačke industrije 2,2 odsto, zdravstvene i socijalne zaštite 1,9 odsto, informisanja i komunikacije 1,5 odsto, građevinarstva 0,9 odsto.\nPad zabilježen u sektorima administrativne i pomoćne uslužne djelatnosti 8,1 odsto, saobraćaja i skladištenja 5,6 odsto, finansijske i djelatnosti osiguranja 5,5 odsto, umjetnosti, zabave i rekreacije četiri odsto, usluga smjestaja i ishrane tri odsto, obrazovanja 2,1 odsto, trgovine na veliko i malo 1,2 odsto i državne uprava i odbrane 1,1 odsto.


Napadač napustio reprezentaciju Srbije pred meč sa Portugalom\nFoto: Bernadett Szabo/Reuters Photo\nSelektor reprezentacije Srbije Dragan Stojković Piksi neće moći računati na napadača Đorđa Despotovića koji je na treningu pred duel sa Portugalom obnovio povredu, prenosi “Sportklub”.\nU pitanju je povreda skočnog zgloba koju Đorđe Despotović vuče već neko vrijeme i zbog toga je dobio dozvolu da napusti reprezentaciju u vrati se u Rusiju u kojoj nastupa za ekipu Rubina iz Kazanja.\nSelektoru sada u napadu preostaju tri igrača na koje može da računa, a to su Aleksandar Mitrović, Dušan Vlahović i Luka Jović.\nUtakmica između Srbije i Portugala igra se u subotu od 20:45h na stadionu “Rajko Mitić”.\nPrethodni članakZenit sve bliži plasmanu u top osam ubjedljivom pobjedom protiv Himkija (VIDEO)\nNaredni članakBajić i pored umora ekipe očekuje pozitivan rezultat protiv Zadra\nBiliboj 27/03/21 11:23 At 27/03/21 11:23\nJaka je konkurencija u napadu 😄💪


HOMEN KONTROLIŠE STOTINE MILIONA EVRA....\nTema: HOMEN KONTROLIŠE STOTINE MILIONA EVRA....\n01.05.2012., 10:06 #1\nHomen, državni biznismen\nČovek koji kontroliše stotine miliona evra\nV.d. vlasnika oduzete imovine: Slobodan Homen, borac za denacionalizaciju\nJoš dok je službovao u Otporu, Slobodanu Homenu se osladilo da raspolaže imovinom čija vrednost nije najpreciznije evidentirana količinama, kvadratima, apoenima, odnosno vrednošću koja nije opterećena glupim i nepotrebnim informacijama o ukupnom “ulazu” i ukupnom “izlazu”, levom i desnom knjigovodstvenom stranom. I baš kao sa američkom gotovinom iz Budimpešte koja se u revolucionarne svrhe, u opuštenoj Budvi 2000. godine, delila na ruke i bez tričavih priznanica, Slobodan Homen danas, po sopstvenom i stranačkom nahođenju, raspolaže dobrima vrednim 350 miliona evra, bez obaveze da bilo kome polaže račune\nHomen je zadužen za gotovinu: Snežana Malović, instrument\nDržavni sekretar u Ministarstvu pravde Snežane Malović poznat po konspirativnom imenu Cobe aka Slobodan Homen, obznanio je uz medijsku podršku Danasa da je Direkcija za upravljanje oduzetom imovinom Ministarstva pravde (na čijem je čelu svestrani Homen) poklonila 28 miliona dinara (252.000 evra) gotovine u humanitarne svrhe. Prema njegovim rečima, jer uredne evidencije, zakonitog dokumenta ili odluke nema, oduzeta imovina je raspodeljena na sledeći način:\n“Direkcija je dala po tri miliona dinara opštini Trgovište za sanaciju štete od poplave, kao i Crvenom krstu za kupovinu brašna za narodne kuhinje. Više od 4,6 miliona za kupovinu četiri inkubatora za bebe. Takođe, dato je 1,5 miliona dinara za pomoć Zavodu za javno zdravlje. Po 400.000 dinara uplaćeno je na račun - udruženja distrofičara i za lečenje maloletnog dečaka u inostranstvu. Pet miliona dinara dato je za podizanje zaštitnog zida oko manastira Devič na Kosovu i Metohiji, kao i po pola miliona dinara za prevenciju kada je reč o borbi protiv trgovine ljudima i za pomoć sudskoj odbrani državljaninu Srbije u Hrvatskoj.”\nKada, međutim, saberemo ove iznose kojim Homen manipuliše u predizborne svrhe, lako se da prebrojati da je reč o 18,9 miliona dinara (170.000 evra). Kako se čak i Homenu učinilo da je razlika od 349.830.000 evra vrlo neprijatna, Tadićev četnik-antikomunista je dodao da se “imovina oduzeta od kriminalaca koja je ustupljena na korišćenje socijalnim i drugim društvenim organizacijama meri u desetinama miliona evra.”\nPrecizne podatke o oduzetoj imovini koja je stečena krivičnim delima, baš kao i pregled stavki iznosa i korisnika poklonjenih sredstava, nije moguće pronaći ni na zvaničnom ali aljkavom sajtu Ministarstva pravde, čak ni u okviru posebne stranice Direkcije za upravljanje oduzetom imovinom, što sasvim dovoljno i ubedljivo govori o “otporaškom” načinu rada Slobodana Homena i ostalih “samo vas gledamo da nas ne uhvatite na delu” zadriglih drugara.\nOtpor mozgu: Beo-Ranđić, Eko-Popović, Tadić, Kum-Konstantinović, Heroj-Homen, Gistro-Andrić i ostali junaci propale revolucije\nMarketinški obučen u nekoj od advertajzing laboratorija, Homen je na kraju neoprezno dodao da je “svrha Zakona o oduzimanju imovine stečene krivičnim delima da se ilegalna imovina vrati onima od kojih je oteta, odnosno građanima Srbije”, i to je misao nad kojom bi trebalo da se zadrži svaki glasač. Naime, valjalo bi dobro razmisliti o ovoj rečenici, a potom je na izborima vratiti kao bumerang Homenu i ostalim otporašima zdravog razuma, finansijske odgovornosti i uljuđene Srbije.\nU posedu Homenove Direkcije za nekontrolisnu preraspodelu imovine stečene kriminalnim radnjama nalazi se više od 150 stanova i kuća, neutvrđeni broj hotela, restorana, lokala, firmi, gotovine, motornih vozila, umetničkih dela... Ima se, može se! DS Srbija je to!\nSva imovina koja je oduzeta,sav novac koji je oduzet od sitnih kriminalaca /krupni su u najvišem vrhu vlasti / gradjani nikada nisu obavešteni šta se desilo sa tim novcem i oduzetim nekretninama\nPosle 6.maja saznaćemo koliko je od toga u vlasništvu Homena,Pajtića,Djelića,Dulića,Tadića,Petrović a.....\n01.05.2012., 10:09 #2\nRe: HOMEN KONTROLIŠE STOTINE MILIONA EVRA....\nIma i onih koji ne umeju da kontrolišu milione...


18 godina od ubistva Zorana Đinđića (VIDEO) – ZoomUe\n18 godina od ubistva Zorana Đinđića (VIDEO)\nby Vesna Đurović · Published 12 марта, 2021 · Updated 12 марта, 2021\nUŽICE-Pomenom i parastosom u crkvi Svetog Đorđa u Užicu, užičke demokrate su odale poštu Zoranu Đinđiću, predsedniku Vlade Srbije i predsedniku Demokratske stranke, koji je ubijen na današnji dan pre 18 godina.\nNa Đinđića je pucano 12. marta 2003. godine u Beogradu, ispred zgrade Vlade Srbije, kada je zadobio prostrelnu ranu grudnog koša i trbuha.\nPovredama je podlegao u 13:30 časova u Urgentnom centru Kliničkog centra Srbije, a u Srbiji je ubrzo uvedeno vanredno stanje i proglašena trodnevna žalost.\nZa vrijeme vanrednog stanja u policijskoj akciji “Sablja” uhapšeno je 11.665 osoba, među kojima je bilo partijskih funkcionera, visokih oficira, nosilaca pravosudnih funkcija i estradnih zvezda.\nGlavni osumnjičeni u organizovanju ubistva Đinđića bili su nekadašnji komandant raspuštene Jedinice za specijalne operacije /JSO/ Milorad Ulemek Legija i pripadnici “zemunskog klana” Dušan Spasojević Šiptar i Mile Luković Kum.\nU “Sablji” je uhapšen neposredni izvršilac ubistva Zvezdan Jovanović, kao i nekoliko članova raspuštene JSO, ali i brojni pripadnici zemunskog klana, dok su Spasojević i Luković ubijeni u Meljaku kraj Beograda.\nTags: Crkva Svetog Đorđa u Užicuparastos Zoranu Đinđiću\nNeće biti lako (video)\nNext story Uhapšen Užičanin zbog 688 kilograma duvana\nPrevious story U Kosjeriću do sada potvrđene 4 izborne liste


BiH i za serum protiv zmijskog otrova gleda u Beograd - Dnevni.ba\n22. Juna 2021. 23. Juna 2021. 0\nS obzirom na to da u cijeloj BiH vlada nestašica seruma protiv ugriza zmija zbog nedostatka na tržištu, “Nezavisnim novinama” je potvrđeno u Ministarstvu civilnih poslova (MCP) BiH da će se idućeg tjedna održati online sastanak sa predstavnicima Instituta “Torlak”.\n“Uputili smo dopis Institutu ‘Torlak’ s molbom da se održi online sastanak, a on će biti u tijeku idućeg tjedna. Planirano je da na sastanku budu prisutni predstavnici Instituta ‘Torlak’, Ministarstva civilnih poslova BiH, Zavoda za javno zdravstvo FBiH, Instituta za javno zdravstvo RS i Agencije za lijekove i medicinska sredstva BiH”, ističu iz MCP BiH.\nDodaju da su takođe uputili dopis Ministarstvu vanjskih poslova BiH u kojem su zatražili da upute dopis diplomatsko-konzularnoj mreži BiH, s molbom za pomoć u pronalaženju proizvođača seruma protiv zmijskog otrova, te da nemaju nove informacije vezano za upućeni dopis. Ističu da su ranije zaprimili dopis od nadležnih zdravstvenih institucija, gdje su informisani da vlada nedostatak seruma protiv zmijskog otrova.\nIz Instituta za javno zdravstvo RS kazali su da su u toku pregovori sa dobavljačima, te da se nadaju da će vrlo brzo uspjeti osigurati za sve zdravstvene ustanove u Republici Srpskoj serum protiv zmijskog ugriza.\nMigranti prebačeni u logor Lipa


Vreme 1349 - Peti samit Kine i zemalja Centralne i Istocne Evrope: U redu za investicije\nBERIĆETNO ZA SRBIJU: Potpredsednica Vlade Zorana Mihajlović i predsednik Eksim banke Liu Liang na potpisivanju sporazuma\nKineski premijer Li Kećang, drugi najmoćniji čovek u državnoj i političkoj nomenklaturi Narodne Republike Kine, imao je prethodne sedmice više nego zgusnut raspored. U želji da dodatno afirmiše ideju kopnenog i pomorskog povezivanja azijskog i evropskog kontinenta, poznatiju kao "Novi put svile", kineski šef vlade napravio je osmodnevnu turneju po zemljama Evroazije. Nakon posete Kirgistanu i Kazahstanu Li Kećang bio je glavna zvezda na petom po redu samitu Kine i 16 zemalja Centralne i Istočne Evrope (CIEZ), održanom u glavnom gradu Letonije, Rigi. Turneju je završio u Sankt Peterburgu, gde je prisustvovao 21. redovnom sastanku premijera Kine i Rusije, gde je sa svojim ruskim kolegom Dmitrijem Medvedovim potpisao niz bilateralnih i privrednih sporazuma.\nSrpska delegacija prošla je "berićetno". Tim povodom kineski ambasador u Beogradu Li Mančang je primetio, da su druge zemlje "ljubomorne" što je Srbija sa Kinom potpisala najviše sporazuma od svih država Centralne i Istočne Evrope. Potpredsednica Vlade Srbije i ministarka građevinarstva, saobraćaja i infrastrukture Zorana Mihajlović potpisala je na Samitu u Rigi brojne komercijalne ugovore kojima će se finansirati projekti ukupne vrednosti od 734 miliona evra. Tu spadaju izgradnja auto-puta Surčin–Obrenovac, zatim nastavak radova na obilaznici oko Beograda, kao i izgradnja prve deonice brze pruge Beograd–Budimpešta. Svi krediti za projekte uzeti su od kineske Eksim banke.\nČETIRI PRINCIPA SARADNJE: Kineski internacionalni radio (CRI) citirao je premijera NR Kine koji je govorio o "četiri vodeća principa" saradnje sa zemljama CIEZ. "Prvi princip su ravnopravne konsultacije, međusobno poštovanje i međusobna ispomoć"; drugi je "obostrana korist"; treći "otvorenost organizacije 16+1", koja u budućnosti ne bi trebalo da isključi saradnju sa drugim zemljama van ove grupe. Na četvrtom mestu je "povezani razvoj, zajedničko učešće i dobrobit", čime bi trebalo da se ostvari "sinergija zajedničkih strategija" i tako podstakne dalji razvoj vođen inovacijama.\nNa samitu je osnovana i zajednička kompanija Kine i zemalja CIEZ Sino-CEEF holding, a kineski premijer i šef vlade Letonije Maris Kučinskis zajedno su proglasili početak rada ovog investicionog fonda vrednog deset milijardi dolara.\nIako je prema podacima Evropske komisije ukupna trgovina između Kine i 16 zemalja CIEZ relativno skromna u poređenju sa ukupnom robnom razmenom koju Kina godišnje ostvaruje sa državama EU (56,2 milijarde, naspram 520 milijardi dolara u 2015. godini), Srbija i druge istočnoevropske zemlje mogu da postanu važna karika koja spaja Evropu i Aziju. Imajući u vidu da oba kraka – i kopneni i pomorski – budućeg "Pojasa i puta svile" prolaze kroz Balkan i pojedine zemlje CIEZ, značaj saradnje između Kine i ovih država u perspektivi može samo da raste.\n"Žuti karton" Pekinga dobio je i češki ministar poljoprivrede Marijan Jurečka, kome su Kinezi otkazali već dogovorene sastanke u Kini, jer se njegov kolega u češkoj vladi, ministar kulture Danijel Herman, takođe sreo sa tibetanskim liderom. Poučne su bile i reakcije najviših funkcionera Češke i Slovačke. Premijer Robert Fico izrazio je žaljenje zbog ovakve odluke kineske strane, optužujući šefa vlastite države da je ovim potezom "jasno narušio slovačko-kineske odnose", dok su se svi najviši zvaničnici Češke – predsednik, premijer i šefovi oba doma parlamenta – u želji da brže-bolje poprave narušene odnose sa Kinom, distancirali od poteza sopstvenog ministra.


"Berlin plus" - plan za Zapadni Balkan - Bizlife.rs\n19:31 Berlin, 01/06/2017\nNemački ministar spoljnih poslova Zigmar Gabrijel objavio je novi plan za Zapadni Balkan – „Berlin plus“, kao dodatni podsticaj Berlinskom procesu sa ciljem da se od regiona napravi atraktivan ekonomski prostor, a lokalnom stanovništvu donese vidljivi boljitak.\nGabrijel je agendu „Berlin plus“ koja predviđa dodatne napore, ali i finansijska sredstva kako bi se ubrzalo napredovanje regiona ka EU predstavio u sredu u Berlinu, na konferenciji sa kolegama sa Zapadnog Balkana Insituta Aspen.\nDirektor projekta za Balkan pri Evropskom institutu u Nici Tobijas Flesenkemper ocenio je za Euraktiv Srbija da su takve inicijative dobrodošle, ali se postavlja pitanje koliko toga može da se promeni u kratkom roku.\nIako je „Berlin plus“ dobar, sadašnji trenutak više zahteva „Berlin na kvadrat“, kako bi rezultati bili brži i veći. U leto 2014. vlade su predvidele „četiri godine do realnog napretka“, a te četiri godine ističu za 15 meseci, naveo je Flesenkemper.\nPlanom „Berlin plus“ predlaže se osnivanje fonda za infrastrukturu i tehnologiju za koji bi članice EU, Evropske aspocijacije za slobodnu trgovinu (EFTA) i Evropskog ekonomskog prostora (EEA) mogle da budu donori.\nregion berlin zigmar gabrijel plan balkan


MALA OBOLJENJA ILI VELIKE BOLESTI - Clive Edwards, Paul Stillman : Medicina, psihologija : Domaća knjižara - knjige domaćih i stranih autora\nMALA OBOLJENJA ILI VELIKE BOLESTI Clive Edwards Paul Stillman 13.55 EUR ili 18.56 US$ ili 1599.00 din Količina\nMala oboljenja ili velike bolesti je izvanredan priručnik za farmaceute u kojem su znaci i simptomi obrađeni pomoću sistematizovanih pitanja, na način sličan onom koji koriste lekari. Time se farmaceutu omogućava da proceni da li pacijent ima laku bolest koju može sam da leči, ili postoji potreba za lekarskim pregledom.\nU svakom poglavlju nalazi se i savet za način lečenja lakših simptoma, namenjen farmaceutima, kao i kratak rezime stanja koja mogu da izazovu opisane simptome. zajedno sa upozoravajućim znacima i simptomima koji za farmaceuta treba da predstavljaju signal da takvog pacijenta uputi lekaru.\nPosebno su korisni delovi, pod nazivom „Mišljenje lekara“ koje čitaocu daje uvid u ono što bi lekar mogao da preduzme kada mu takav pacijent dođe na pregled.\nPrevod knjige Minor Illnes or Major Disease, Pharmaceutical Press\nB5, 294 stranе, mek povez, latinica Pisac / Autor:\n, Paul Stillman


Nezadovoljavajuće stanje slobode medija u Evropi - Dijalog.net\nNaslovna Politika Evropska unija Nezadovoljavajuće stanje slobode medija u Evropi\nStrazbur, 29. april 2020. – Stanje slobode medija u Evropi je duboko nezadovoljavajuće i politički pokušaji “zarobljavanja” medija i neuspesi mnogih državnih organa da održavaju verodostojan okvir zaštite slobode medija postali su sistemski, upozoravaju iz Saveta Evrope.\nU godišnjem izveštaju partnerskih organizacija Platforme Saveta Evrope za unapređenje zaštite novinarstva i bezbednost novinara za 2020. ocenjuje se da je u 2019. Evropa bila “intenzivno i često opasno bojno polje za slobodu štampe i slobodu izražavanja“.\nPlatforma Saveta Evrope za unapređenje zaštite novinarstva i bezbednosti novinara zabeležila je u 2019. godini 142 ozbiljne pretnje slobodi medija uključujući 33 fizička napada na novinare, 17 novih slučajeva pritvaranja i zatvaranja, 43 slučaja uznemiravanja i zastrašivanja i dva slučaja ubistva.\nZabeleženi slučajevi ukazuju na rastući obrazac zastrašivanja kako bi se ućutkali novinari koji traže hitnu akciju članica Saveta Evrope na poštovanju suštinske uloge slobodne štampe u demokratskim društvima, ocenjuje se u izveštaju “Ruke dalje od slobode štampe: Napadi na medije u Evropi ne smeju postati nova normalnost“.\n“Dijalog može da vodi reformama zakona i regulatornih režima, unapređenju zaštite i nadzornih mehanizama, kao i efikasnijim istragama i gonjenju zločina protiv novinara“, navodi se u izveštaju.\nPartneri Platforme traže da svih 47 članica Saveta Evrope sarađuju u punoj meri u njenom radu tako što će odmah odgovoriti na svako obaveštenje o napadu na medije i preispitati domaća zakonodavstva i prakse kako bi okončali nekažnjivost i stvorili zaista povoljno okruženje za razvoj slobodnih, nezavisnih medija, prenosi Euractiv.\nPrethodno IDMC: U svetu rekordnih 50,8 miliona interno raseljenih\nSledeće Svetska banka: Regionalni pad ekonomskih aktivnosti na Zapadnom Balkanu biće između 3 i 5,6%\nTop Tags mediji vladavina prava OCD evropske integracije Evropska unija Evropska komisija lokalna samouprava ljudska prava Srbija i Evropska unija Vlada Republike Srbije konkurs mladi Društvo istraživanje Civilno društvo


Šahisti “Jugovića” prvaci države | TV KANAL 9 NOVI SAD\nNaslovna EMISIJE Šahisti “Jugovića” prvaci države\nOvim titulama prethodile su dve vicešampionske iz 2014. i 2015. godine, čime je “Jugović” postao najtrofejniji šahovski klub u Srbiji od kada se igra “Kup Svetozara Gligorića”.\nKapitenu ekipe Dušanu Popoviću ovo je prva takmičarska sezona u “Jugoviću” i odmah je svoju igru krunisao titulom prvaka države.\n“Veoma teško takmičenje, u smislu da je turnir veoma kratak, ne dozvoljava vam ni jedan kiks. Mi smo igrali bukvalni bez ijedne greške i zasluženo došli do tog mesta”, istakao je Popović.\nKlub pod imenom “Jugović” postoji od 1956. godine, a njegov je uspeh vezan i za muške i za ženske igrače.\n“Nadamo se da ćemo ove godine, uz pomoć Grada i prijatelja šaha, uspeti da obezbedimo odrđena sredstva da idemo na Prvu ligu. Imamo i u muškoj i u ženskoj konkurenciji odlične sastave, nadam se najboljem i šampionskim titulama u obe konkurencije”, rekao je Miroslav Kopanja, direktor ŠK “Jugović”.\nKako se bliži kraj sezone, tako i sve veći broj novosadskih sportista dolazi sa peharima i odličjima u Gradsku kuću, kažu u Gradskom veću za omladinu i sport i dodaju da Novi Sad ima prvake u odbojci i rukometu, ali daGrad prati i manje popularne sportove.\n“Naravno da će se uvek u Gradu ceniti uspeh, jer to je ono što je specifično za Novi Sad. Pre svega ceni kvalitet i zaista smo presrećni i čestitamo još jednom Šahovskom klubu “Jugović” iz Kaća na osvojenim uspesima, kako u osvajanju Prvenstva države tako i “Kupa Svetozara Gligorića”. Nadam se da će ovako biti i sledeće sezone i da će se titule samo povećavati”, naveo je Ognjen Cvjetićanin, član Gradskog veća za omladinu i sport.\nEkipu na „Kupu Svetozara Gligorića“ činili su velemajstori Miloš Perunović, Dušan Popović, Nikola Nestorović, Miodrag Savić, Borko Lajthajm, Zoran Arsović i Danko Bokan, šahovski majstor. Kapiten ekipe rekao je da osvojeni trofej svima neizmerno znači, a da je uspeh utoliko veći jer nije bilo lako stići do prvog mesta u veoma zahtevnoj konkurenciji.\nPrethodni tekst“Srpkinja – heroina velikog rata”, izložba u Matici srpskoj\nSledeći tekstUbod pčele (bez)opasan


Женама потребна заштита - Град Панчево\nŽenama potrebna zaštita\nPočetna/Ženama potrebna zaštita\nMeđunarodni dan žena – osmi mart, uvek je prilika i da se razmotri pitanje položaja žene u društvu. U Srbiji je evidentno da se položaj žena iz godine u godinu popravlja, ali i dalje ima velikog prostora za unapređenje, pre svega kada je reč o borbi protiv nasilja u porodici, kome su žene izložene.\nPojava Feminističkog pokreta krajem devetnaestog i početkom dvadesetog veka, proslavila je mnoge žene među kojima je bila i Klara Cetkin, članica socijalističke partije. Ona je 1910. godine u Kopenhagenu predložila da se osmi mart obeleži kao međunarodni Dan žena. Ipak, ovaj praznik se slavi kao međunarodni od 1917. godine. 1911. godine je prvi put proslavljen samo u par zemalja – Austriji, Nemačkoj, Danskoj i Švajcarskoj, a Ujedinjene Nacije su ga prvi put obeležile tek 1975. godine.\nViše pogledajte na http://rtvpancevo.rs/Vesti/Dru%C5%A1tvo/enama-potrebna-zatita.html


Obavještavaju se nevladine organizacije u Opštini Bar da je predsjednik Skupštine opštine Bar sazvao III sjednicu skupštine, za ponedjeljak 10. septembar 2018. godine, sa početkom u 11,00 časova, za koju je predložio sljedeći\nNacrt Statuta Opštine Bar\nPredlog Odluke o davanju saglasnosti na Odluku predsjednika Opštine o imenovanju potpredsjednika opštine Bar\nPredlog Završnog računa Budžeta opštine Bar za 2017.godinu\nIzvještaj o radu predsjednika Opštine i organa lokalne uprave Opštine Bar za 2017.godinu\nPredlog Odluke o prodaji građevinskog zemljišta u zahvatu DUP-a „Šušanj-zona rezerve“\nPredlog Odluke o prodaji građevinskog zemljišta u zahvatu DUP-a „Topolica IV“ (B6-UP 17)\nPredlog Odluke o prodaji građevinskog zemljišta u zahvatu DUP-a „Topolica IV“ (B6-UP 18)\nIzvještaj o radu i rezultatima poslovanja o.o. „Komunalne djelatnosti“ Bar za 2017.godinu\nIzvještaj o radu d.o.o.“Vodovod i kanalizacija“ Bar za 2017. godinu\nIzvještaj o radu i finansijski izvještaj JP „Kulturni centar“ Bar za 2017.godinu\nIzvještaj o radu d.o.o. „Sportsko –rekreativni centar“ Bar za 2017.godinu\nIzvještaj o radu i finansijski izvještaj d.o.o. „Lovstvo“ Bar za 2017. godinu\nIzvještaj o radu sa finansijskim izvještajem „Možura“ d.o.o. Bar za 2017.godinu\nProgram rada sa programom turističke informativno propagandne djelatnosti i finansijski plan turističke organizacije opštine Bar za 2018.godinu\nPredlog Odluke o davanju saglasnosti na Odluku o Izmjeni Statuta doo „Lovstvo“Bar\nPredlog Odbora za izbor i imenovanje.\nPozivamo zainteresovane nevladine organizacije, klasifikovane po oblastima za korišćenje instituta “Slobodna stolica”, da se prijave za korišćenje pomenutog instituta, najkasnije do 05.septembra 2018. godine.\nPrijava za učestvovanje na III sjednici Skupštine opštine Bar treba da sadrži ime predstavnika NVO, kao i sažet sadržaj interesa za učestvovanje po određenoj tački dnevnog reda, kao i da bude potpisano od strane lica koje je ovlašćeno da zastupa NVO.\nUz prijavu NVO je dužna dostaviti i statut NVO, odluku o osnivanju NVO, kao i dokumentaciju na osnovu koje se dokazuje:\nda je u prethodnoj godini realizovala jedan ili više projekata u opštini, učestvovala u najmanje jednoj javnoj kampanji u opštini, realizovala najmanje dvije jednokratne akcije od značaja za opštinu ili učestvovala sa konkretnim predlozima u najmanje tri javne rasprave, koje su sprovedene u opštini;\nUkoliko se, povodom iste tačke dnevnog reda, prijavi više NVO, o terminu održavanja sastanka predstavnika nevladinih organizacija sa predsjednikom SO Bar, na kojem će biti određeni predstavnici zainteresovanih NVO za učestvovanje na sjednici, po tačkama predloženog dnevnog reda, NVO će biti obaviještene nakon pristizanja njihovih zahtjeva za korišćenje instituta “Slobodna stolica”.\nPrijave se mogu slati na adresu : Služba za skupštinske poslove SO Bar, Bulevar revolucije br.1 ili putem e-maila: skupstina.opstine@bar.me.\nPredsjednik Opštine Bar uručio kompete udžbenika za učenike prvog razreda osnovnih škola


EU želi da sačuva nuklearni sporazum sa Iranom - Progovori o pregovorima\nEvropska unija je saopštila da će udvostručiti napore da sačuva nuklearni sporazum sa Iranom, iako je optužila Teheran da je dodatnim obogaćivanjem uranijuma "ozbiljno prekršio" obaveze koje je preuzeo tim sporazumom iz 2015. godine.\nPortparol Evropske komisije Peter Stano ocenio je u Briselu da će postupci Irana "imati ozbiljne implikacije kada je reč o zabrani nuklearne proliferacije", prenele su agencije.\nStano je, međutim, naglasio da je u interesu svih da se spasi nuklearni sporazum i da će EU "pojačati" napore kako bi se obezbedilo da svi pridržavaju obaveza iz tog dokumenta.\nPortparol Iranske organizacije za atomsku energiju Behruz Kamalvandi potvrdio je 5. januara da Iran sada proizvodi uranijum obogaćen do do 20%.\nKamalvandi je u intervjuu koji je prenela iranska državna televizija rekao da je Iran od juče proizvodi takav uranijum i da posle dostignutih 20% proces proizvodnje takvog uranijuma treba da postane potpuno stabilan.\nMeđunarodna agencija za atomsku energiju (IAEA) saopštila je ranije da je Iran pokrenuo postupak proizvodnje obogaćenog uranijuma u podsezmon nuklearnom postrojenju Fordo, i da to predstavlja novo kršenje nuklearnog sporazuma iz 2015. godine.\nSporazumom se iran obavezao da će obogaćivanje uranijuma ograničiti na 3,67%, što je dovoljno pokretanje komercijalnih nuklearnih elektrana, u zamenu za ukidanje ekonomskih sankcija.\nIranski predsednik Hasan Rohani naložio je početak proizvodnje, navodeći ga na to "obavezuje" novi zakon koji predviđa proizvodnju i skladištenje najmanje 120 kilograma obogaćenog uranijuma godišnje za miroljubive svrhe.\nDa bi bio pogodan za proivodnju nuklearnog oružja, uranijum treba da bude obogaćen do oko 90%. Stručnajci, međutim, tvrde da se, kada se uranijum jednom obogati do 20%, vreme potrebno da se dostigne 90% prepolovljava.\nPremijer Izraela Benjamin Netanjahu izjavio je da se odluka Irana da nastavi sa obogaćivanjem uranijuma "ne može objasniti ni na koji drugi način osim željom da nastavi ostvarivanje svog cilja razvoja vojnog nuklearnog programa".\nNetanjahu je istakao da Izrael, koji ima svoj program nuklearnog oružja, a čije postojanje izraelski lideri nikada nisu potvrdili, ni porekli, neće dozvoliti da Iran proizvede nuklearno oružje.\nIran je pre postpisivanja sporazuma u Beču 2015. obogaćivao uranijum do 20%, što je zemlju dovelo na ivicu rata sa Izraelom.\nSAD su u maju 2018. godine jednostrano istupile iz sporazuma sa Iranom i prestale da učestvujuju u svim aktivnostima koje on predviđa.\nVašington je u avgustu prošle godine zvanično u Savetu bezbednosti UN pokrenuo proceduru za ponovno uvođenje sankcija Iranu, što je naišlo na otpor većine članica tog tela i oštro protivljenje EU, koja nuklearni sporazum sa Teheranom smatra važnim delom globalne bezbednosne arhitekture.